Q=2	C=0	SS=0	LS=0	PS=0	DC=0	LC=2	SD=0	BS=10	G0=14	G1=7	G2=1	DLID=ber_Latn	BODY=Thimble sγur Mozilla- Ttekki\nBdu Timahaltin ifazen Ttekki\nKcem or Rnu amiḍan\nTḥemmleḍ aɣbalu yeldin?\nMudd-aɣ-d afus ad t-nfeṣṣel daɣen ad nesnerni Thimble!\nAzen ugur Af-d “abug amenzu yelhan” akken ad t-tesseɣtiḍ\nAcuɣer ar tettekkiḍ?\nLeqdic-inek ad yennal imesqedcen n ddunit meṛṛa\nTgemreḍ-d tarmit ifazen daɣen faṛes tagnit seg uɛiwen\nMudd afus i tuɣdaḍt n Mozilla ɣef internet yeldin i yal yiwen\nD ayen yelhan!\nThimble d asenfaṛ n uɣbalu yeldin i terna tesbeddit Mozilla s uttekki n CDOT di Seneca College. Seg tazwara, imttekkiyen seg umaḍal uraren amur-nsen deg userni-is.\nAsenfaṛ-agi tagraɣlan, yettwasideg ar 33 n tutlayin (akked wugar n 100 teddunt-d) daɣen i yettwaseqdacen sɣur inelmaden deg wugar n 200 n tmura.\nYal attekki yelha\nImttekkiyen seg yal tama, yal taɣult anṣuf yes-en. Ur tesriḍ ara ad tiliḍ d amussnaw ifazen di tneflit, ugar n wuzgen n yimttekkiyen-neɣ d inelmaden. Tzemreḍ ad tebduḍ s kra n uxeddim fessusen, am timerna n itikiyen i...\nAzen-d abug, ugur neɣ aru\nSuter abeddel, tamahilt tamaynut neɣ asenfaṛ akken ad tebduḍ akken iwata\nAllih, sers-d ugur!\nMa yeffeɣ-ik lḥir, ger tiḍt ar ikufiyen GitHub ddaw-a.\nThimble - Yelha abug amezwaru\nBrackets - Yelha abug amezwaru\nIwellihen n uttekki\nAbadu n useqerdec n Thimble\nUga n 350 n yimttekkiyen seg ugar n 30 n tmura gren-d iman-nsen deg usenfaṛ n Thimble. Ha-ten-a kra n yimdanen i yemmudden seg wakud-nsen akked tezmert-nsen i usnerni n Thimble!\nYerna umuɣ i tukkisin n tengalt akken ad yissefses asihel\nTimerna n tamiwin-nniḍen ar umaẓrag i usnerni n tɣuri\n“Nesra meṛṛa imdanen ad aɣ-d-imudden tikti-nsen. Ɣef aya i nezmer ad nennerni. Axeddim s Thimble d tarmit yettmuddun afud i nekk s timmad-iw deg umaḍal n uɣbalu yeldin daɣen imudd-iyi-d tagnit ad xedmeɣ akked terbeɛt n yimdukkal uḥdiqen.”\nYsnerna tarrayt n useqdec n wumuɣen n Thimble\nYerna agrudem udmawan i ubeddel n yiɣewwaṛen n tṛekkizin A-Frame\nYerra taččart tawurmant n tengalt, d aɣewwaṛ afrayan\ninuda ttiknulujiyin ɣef teɣrigt s uttekki\n« Axeddim ɣef Thimble d tarmit ifazen. Tangalt tettwaru akken iwata daɣen iselmaden ɣur-sen lḥir, d uḥdiqen. D yiwen seg isenfaṛen meqqren anida ara txedmeḍ ma tebɣiḍ ad tebduḍ axeddim deg uɣbalu yeldin daɣen lemdeɣ ddeqs ɣef tixbula ifazen n uɣbalu yeldin ».\nYerna aglam i usebter n isenfaṛen\nYefra ugur n wazemz aɣezfan s tqeffalt Suffeɣ\n“MAkken greɣ iman-iw ar Thimble tikelt tamezwarut yusa-yi-d ẓẓay. Sakin bdiɣ tikkin armi yuɣal am urar. Lemdeɣ ddeqs ɣef ɣef wayen i rriɣ zik deg tama — taneflit web . Deg tneflit n uɣbalu yeldin, urǧin ḥulfeɣ iman-iw weḥd-i. Sdukkel-d meṛṛa imdanen-agi ufrinen, d ayen meqqṛen nezzeh am Thimble yezmer ad yeḍru.”\nYerna asefrek n tignitin n yifuyla deg tebdart n yifuyla\nYerna taẓrigt n yifuyla SVG srid deg umaẓrag\n“Ḥemmleɣ Thimble, daɣen ḥemmleɣ ad fruɣ uguren akked terbeɛt Thimble.”\nIleqqem isemda n tukkit n wumuɣen\nYeḍmen d akken ifuyla ad d-banen akken iwata deg umaẓrag\n« Axeddim ɣef Thimble d acqirreɣ daɣen d tarrayt meqqren akken ad tkecmeḍ deg umaḍal ilelli. Ayagi yeǧǧa-yi ad kkiɣ daɣen ad xedmeɣ akked imdanen ufrinen, i d-yessefhamen yal tikelt d akken tuccḍiwin-ik d tignatin akken ad tesnerniḍ ayen i d-snulfuyeḍ. Tulsa d ayen ẓẓayen, daɣen ad k-teǧǧ ad terreḍ ayen i d-wwiḍ ar tignatin akken ad tlemdeḍ tiɣawsiwin timaynutin ! »\nYenerna agrudem n tmeskant tusliɣt n tugniwin\nYerna ddeqs n usnerni deg ugrudem daɣen iseɣta uguren deg uɣanib n ugrudem akked timahilin\nIleqqem timunent n tengalt deg usenfaṛ Thimble\n« Ɣur-i nekk, attekki di Thimble ur yettaǧǧa ara kan ad tissineḍ tarmit ifazen s usihel, ayagi yettmuddu-d ladɣa aḥulfu n wawaḍ ticki nttekka deg ufaris i seqdacen yimdanen deg umaḍal meṛṛa. Ticki walaɣ imelyan deg umaḍal ttfaṛasen tagnit si tengalt i yuriɣ, d ayen i yid-yettmuddun afud di Thimble. Ayen-nniḍend tarbaɛt n yimdukal tuḥdiwt deg usenfaṛ i yiǧǧan attekki-iw ar Thimble d tarmit yessefṛaḥen. »\nYefra ugur icudden ar uɣewwaṛ n usmirenawurman n ugalis n teskant — aɣewwaṛ-a yettwasekles tura ticki asebter yules-d asali s yiminig\nYerna tamahilt ara yeǧǧen ad tserseḍ imzizdigen i tugniwin deg usenfaṛ\n« uqbel Thimble, xedmeɣ ɣef wahilen meẓẓiyen cwiṭ i yuriɣ nekk s timmad-iw neɣ deg trebbaɛ meẓẓiyen. Axeddim ɣef tengalt n wugar n tmeyyatin (neɣ ahat n wagimens !) n yifuyla ugar n 300 n yimdanen yeldi-yi-d aqerru-iw ɣef «uxeddim lwaḥid d wiyaḍ» ayen id-yemmal. Ufiɣ d akken yegla-d s umecwaṛ n ulmad akken ad aɣeɣ tanumi di twennaḍt, maca llan yal tikelt yimdanen uḥdiqen i d-yettaken afus deg beddu neɣ akken ad tefruḍ uguren i tzemreḍ ad temmaggreḍ. Akka kra n wagguren, Uɣaleɣ zemreɣ ad kkiɣ s wayen i ttxemmimeɣ. Wali kam ayen nezmer meṛṛa ad tnexdem lwaḥid s tneflit Web n uɣbalu yeldin ! »\nTtekki di Github\nThimble yella di temsirin srid i d-sumur Mozilla.\nIssin amek ara teslemdeḍ am Mozilla di learning.mozilla.org.


Q=4	C=0	SS=0	LS=0	PS=4	DC=0	LC=0	SD=0	BS=0	G0=37	G1=19	G2=5	DLID=ber_Latn	BODY=Aɣewweɣ di tmura n Tmazɣa | Amazigh.nl, ¨vrij mens¨\nHome » Uncategorized » Aɣewweɣ di tmura n Tmazɣa\nPosted by admin on Sep 2, 2011 in Uncategorized | 0 comments\nAṭṭas n yewdan i issiwřen x Tmaziɣt s wawařen icnan, u s usitem d ameqqran. Drus i issiwřen s wawařen d iquḍaden maca s uqemmum iqeḍɛen u s twengint tseggem ɣar zzat. Ma ad niři am iwdan niɣ am wayduden nneḍni, ɣarneɣ min iǧan ɣar iwdan d wayduden nneḍni u ad ɣarneɣ yiři min narezzu.\nMarra min itemsaran d aɣewweɣ di tmura n mani ǧan Imaziɣen tettraḥ mani tuɣa traḥ ad tweddar ttekkar u iwdan nnes i twarat tamezwarut deg umezruy kkaren x iḍaren nsen ad sɣuyyen x tesɣart nsen. Aɣewweg di tmura n imaziɣen war iǧi ca d jdid. Mara nedweř ɣar umezruy i iǧan ntaff Yugurta zeg imjahden imeqqranen immenɣen ak d Roma i tuɣa yexsen ad bḍan tammurt n Numidia. Zi ssini ikkar d awarnas Takfarinas, wenni ijjin Roma 7 n iseggwusa di garra d tmessi. War ntettu ca aɣewweg n Aedemon, wenni issmunen tiqebbař n Arrif d Atlas ḥuma ad azřen x Roma zi tmurt n Tmazɣa. Iqqar aneɣ umezruy aqa Imaziɣen di tudart nsen ɛemmars ma ssarsen řekrata ɣar tmurt, meřmi mma ssufɣen řbarrani zi tmurt nsen ittadef d wenneḍni. Ass umi d udfen waɛraban ɣar tmurt n Imaziɣen, bdan ad ssehqaran tarwa n tmurt. Ikkar d Aksel (Kusayla) issmun tiqebbař ihjem x wenni umi qqaren Ɛuqba (awar t infiɛ Arebbi) uca inɣi t. Timɣarin n umaziɣ řa d nitenti tuɣa daysent nnefs x tmurt nsent, S minzi ntaff tagellit Dahia niɣ Numidya tekkar tuzzeɣ x waɛraben zi tmurt n dzayar.\nDi tmurt n Siwa iwḍa Husni Mubarak, ca n lbaraka war dayes teǧi, x uɣezdis nnes iwḍa warjuj n Lybia, ca n řeɛmar war dayes teǧi, Di tmurt n Tunes iwḍa wenni umi qqaren zzin n lɛabidin maca ca n zzin war dayes iǧi.\nDi Tunes, mani tuɣa bnadem war izemmar ad ini min iɛna u war izemmar ad isscen ca n řḥajjet x umezruy nnes di tmurt nnes. Amharwaḍ jar Imaziɣen n Tunes x tmaziɣt tuɣa tudef ak d min iḥarrem Arebbi.\nImaziɣen tuɣa arrin ten d reqyud sscanen ten i imsareyyen maḥend ad zzaysen d ssidfen tinɛacin deg waṭṭas n tneddam d dcurat n Tunes. I umur amezwaru tettwagg ict n ljemɛeyya n tmaziɣt x tmurt n Tunes ass n 10 Avril 2011 di Metmata, ggin as: Association culturelle Amazigh Tunisienne (ACAT). Agrawa itettar ad ssidfen tmaziɣt di ddustur n Tunes Sminzi waxxa drus n yewdan i issawařen Tmaziɣt di tmurta war ntettu ca illa Aɛraben war ǧin ca d ayt bab n tmurt!\nImaziɣen n libya tuɣa ten d imezwura i ikkaren kontra i uzeǧid n izeœiden n Afrika! Lqeddafi s minzi Adrar n nafousa temsar as amacnaw tammurt n Arrif- tuɣa ismeḥ dayes Lqeddafi. Meɛlik dayes ismeḥ waha ad tiři mliḥ, aqa tuɣa yarezzu ad xas iqḍa ařami zzayes yiweḍ řḥař ad isemma adrar n lɣarb s wedrar n lɛarab. Tmenyat tuɣa d itadfen zi lpitrul traḥent ɣar tqebbař n waɛraben d tmura n ibarcanen. Inni yuɣa issɣuyyun x tesɣart nsen issidef iten di řeḥbes nnes tuɣa war iqeṭṭin. Řami tewtin jjnun nnes x tmesřayin n tmura n taɛrabt idweř war issin ɣar nitni. U řami zzayes ikkes řayas u kksen řa d nitni řayas zi Lqeddafi idweř yarra azeǧif nnes ɣar Afrika s wawařen d tmenyat nnes. U nitni amenni tarzem d xasen tewwart n ujenna u tuɣa war ttrijin ḥed ad asen igg ammu. Ařami yufa ɛawed manawya war d as d ittawi walu u Lɣarb tzeyyar xas yarra ɛawed azeǧif nnes ɣar Umarikan n wegranzi d Fransa. Inna ijj n umur belli aqa netta d Amaziɣ u iɛarḍ x CMA Congres Mondiale Amazigh u inna i Lunes Arrayes n wegraw aqa netta yarezzu ad as inin Amɣar wad ǧi Lɛaqid. Tuɣa ɛad tarbiɛt n CMA war ffiɣen zi Libya ařami tuɣa netta inkar ixef nnes belli netta d Amaziɣ!!!.\nUffuɣ n lqeddafi ijja imaziɣen d waɛraben ad munen. Am mammec tessnem amehruc n lqeddafi inna asen i imaziɣen n wedrar n Nafousa umi ɣarsen iruḥ deg useggʷas n 2008 ‘Aqa kenniw d aɛraben’. Maca ak wetlaɛ n lqeddafi zi tmurt n libya, ntaff tmaziɣt axmi d tettwaxreq zi jdid. S minzi war iǧi wi tt inɣin di libya anict n Lqeddafi d wi d as d yenḍen. Ura d isem s tmaziɣt war tzemmard ad ttegged i mmis niɣ i yeǧic. Waxxa amenni tuɣa dinni imaziɣen i iggin isem amaziɣ. Mařa tuɣa tessḥessem i AL Jazira, tuɣa din ict n ṣaḥafect qqarn as Numidia. Tuɣa tessawaře d zi Ṭarabulus deg wussan n tmessi d taggrawla.\nMin d yiwi uɣewweg n Lybia?\nDi tmurt n libya, immarni d ass n 19 febrayer 2011 ijj n TV qqarnas ‘tmijja n tirelli n libya’, issawař s tmaziɣt. immarni d ɛawed ijj n Radio s tmazight di tmurt n Nafousa. Agraw n wendaw ɣar lḥukm řa d netta deg imeřqeyyen nsen tarin di tɛeǧamin, di řeḥyuḍ s Tifinaɣ. U xmi temsagaren ak d tmura n midden ttafe d awarni umeqqran Jibril d inneḍni Tifinaɣ ak d iřsawen nneḍni.\nLqeddafi rexxu d ijj n ujarbuɛ itrakkʷar ssa ɣar da. Wi iǧan rexxi ijarbaɛ ma d netta niɣ d ilibeyyen?


Q=5	C=0	SS=5	LS=0	PS=5	DC=0	LC=0	SD=0	BS=1	G0=10	G1=7	G2=1	DLID=ber_Latn	BODY=Ɛmar Udaddi | Le RIFAIN\nḤajitkum, yekker di min yeɛdun, ttuɣa din ijjen qqaren-as Ɛmar Udaddi, ttuɣa-t d miɣis. Ttuɣa ɣer-s ij uma-s yeccur s temɣendeft. ttuɣa min ma yenna-s wer ɣer-s ittesli.\nIj n wass, ṭṭfen abrid tnayen idsen, teṭṭef-iten-dd llilet, xzaren ammu d wammu, ttwalan ij n tsejjart, uca weɛden-tt maḥend a din sseɛdun tameddit.\nMenhu d Ɛmar Udaddi, yuli di tsejjart. Yeqqar-as i umas i di tella temɣendeft: « Ali-dd ay amcum, aqa a dd-yekk ca n yifis a c-yecc, niɣ a dd-yeɛdu ca n wemsebrid wer ttessned min deg-k ɣa yexdem. Ali-dd ad tedduryed di tsejjart, wer dac-dd-yerri ḥedd lexber ma aqqa-cek da niɣ wer da tellid.\nMaca imɣendef d imɣendef waha. Yenna-s i Ɛmar: Mala cekk tulyed di tsejjart, necc ad ɣzeɣ di tmurt, a din dduryeɣ zi tesmeḍ.\nYeqqim yeqqaz, yeqqaz… Alami yegga aḥfur anict n tiddi-nnes. Yentu ixf-nnes di tmurt, yejja illa azellif ittban.\nUmi teḥdeq tmeddit, ɛdun-dd ca n yemsebriden, weɛden-dd tasejjart-nni. Bdan rezzun x yeẓra i ɣa ggen d imran, ḥuma ad qqden timessi. yenneqreḍ yijjen deg uzellif n Yemɣendef, yenna-sen i imeddukkal-nnes: aqqa-wem ijjen, rnim-dd tnayen n yemrn waha.\nRnin tnayen n yeẓra ɣer uzellif n yemɣendef, uca qqden timessi. Lexdenni, yebda ittlaɣa:\n« A Ɛmar a Ɛmar Udaddi, Azellif n uma-c yedwel d imri »\nAmen yella di tsejjart yennuffer, yerra-dd x-as:\n« mli tellid d uma, ili aqqa-cek akid-i ».\nTḥajit-a iɛawed-ayi-tt Baba (Ilul asegg°as n 1936)


Q=0	C=0	SS=0	LS=0	PS=0	DC=0	LC=0	SD=0	BS=0	G0=54	G1=23	G2=7	DLID=ber_Latn	BODY= Luke 23 Kabyle: NT\nBible > Kabyle: NT > Luke 23\n1Tajmaɛt meṛṛa tekker, wwin Sidna Ɛisa ɣer lḥakem Bilaṭus. 2Bdan țcetkin fell-as, qqaṛen : -- Nufa argaz-agi yeskker ccwal ger lɣaci-nneɣ, yeqqaṛ-asen : « ur țxelliṣet ara leɣṛama i Qayṣer », yeqqaṛ daɣen : « d nețța i d Lmasiḥ, i d agellid ». 3Bilaṭus isteqsa-t s imeslayen-agi : D kečč i d agellid n wat Isṛail ? Sidna Ɛisa yerra-yas : Tenniḍ-t-id. 4Bilaṭus yenna i lmuqedmin imeqqranen d lɣaci : Ur s-d-ssukkseɣ acemma i wergaz-agi. 5Nutni țkemmilen qqaṛen : Yeskker ccwal ger lɣaci s wayen yesselmad ; yebda-d si tmurt n Jlili, yuɣal ɣer tmurt n Yahuda meṛṛa, tura yewweḍ-ed ɣer dagi.\n6Bilaṭus, mi gesla bedren-d tamurt n Jlili, yesteqsa ɣef Sidna Ɛisa ma d ajlili i gella. 7Mi geẓra belli Sidna Ɛisa ajlili, n tmurt i ɣef yeḥkem Hiṛudus, iceggeɛ-as-t i Hiṛudus yellan ula d nețța di temdint n Lquds ussan-nni.\n8Hiṛudus ifṛeḥ aṭas mi geẓra Sidna Ɛisa, axaṭer acḥal segmi yebɣa a t-iẓer ɣef ddemma n wayen yesla fell-as. Yețmenni a t-iwali yexdem lbeṛhan, 9isteqsa-t aṭas, lameɛna Sidna Ɛisa ur as-d-yerri acemma. 10Lmuqedmin imeqqranen akk-d lɛulama n ccariɛa yellan dinna țcetkayen fell-as s lɣecc. 11Hiṛudus d lɛeskeṛ-is ḥeqṛen-t, stehzayen fell as, selsen-as yiwen ubeṛnus ifazen, imiren rran-t i Bilaṭus. 12Seg wass-nni, Bilaṭus d Hiṛudus uɣalen d imdukkal nutni yellan zik d iɛdawen.\n13Imiren Bilaṭus yesnejmaɛ-ed lmuqedmin imeqqranen d lɛulama akk-d lɣaci, 14yenna-yasen : Tewwim-iyi-d argaz-agi, tennam d yeskker ccwal ger lɣaci ; atan steqsaɣ-t zdat-wen ur ufiɣ ara deg-s ayen akka s wayes i d-teccetkam fell as. 15Ula d Hiṛudus ur s-d yessukkes acemma imi i ɣ-t-id-yerra. Ihi argaz-agi ur yexdim ara ayen yuklalen lmut. 16A s-fkeɣ tiɣṛit imiren a s-serrḥeɣ. 17Mkul Tafaska n izimer n leslak Bilaṭus yețserriḥ-ed i yiwen umeḥbus.\n18Lɣaci meṛṛa țɛeggiḍen qqaṛen : Enɣ-it , tserḥeḍ-ed i Barabas ! 19Barabas-agi yețwaḥbes ɣef ccwal i gexdem di temdint-nni akk ț-țemgeṛṭ i genɣa. 20Bilaṭus yebɣan a d-iserreḥ i Sidna Ɛisa ihḍeṛ-ed tikkelt nniḍen i lɣaci, 21lameɛna nutni țɛeggiḍen qqaṛen : Semmeṛ-it, semmeṛ-it ɣef wumidag. 22Bilaṭus inṭeq-ed tikkelt tis tlata, yenna-yasen : D acu n cceṛ i gexdem ? Ur ufiɣ ara deg-s ayen yuklalen lmut. Atan ihi a s-fkeɣ tiɣṛit, imiren a s-serrḥeɣ. 23Lameɛna nutni ḥeṛsen-t s leɛyaḍ qqaṛen : Semmeṛ-it ɣef lluḥ ! ?elben-t s leɛyaḍ-nsen 24dɣa Bilaṭus yeqbel ayen i s-ssutren. 25Iserreḥ-as-d i umeḥbus-nni issekren ccwal yerna yenɣa tamgeṛṭ ; ma d Sidna Ɛisa yefka-yasen-t ad xedmen yis ayen bɣan.\n26Mi wwin Sidna Ɛisa, mmugren-d yiwen wergaz n temdint n Qiṛwan ițțusemman Semɛun, yuɣal-ed si lexla ; ḥettmen fell-as ad ibbib amidag-nni, ad iddu deffir Sidna Ɛisa.\n27Aṭas n lɣaci i d-itebɛen deffir nsen, llant gar-asen tilawin kkatent deg idmaren-nsent, țrunt fell-as. 28Sidna Ɛisa yezzi-d ɣuṛ-sent yenna-yasent : A yessi-s n temdint n Lquds ur țrumt ara fell-i, țrumt ɣef yiman-nkunt d warraw-nkunt, 29axaṭer atan a d-asen wussan i deg ara yinin : « ț-țiseɛdiyin tid ur nezmir ara a d-sɛunt dderya, ț-țiseɛdiyin tid ur d-nuriw ara, ur nessuṭeḍ ara.» 30Imiren imdanen ad bdun ad qqaṛen : ay idurar ɣlit-ed fell-aɣ, a tiɣaltin ffremt-aɣ. 31Axaṭer ma xedmen annect-a i wesɣaṛ akken d azegzaw amek ara tedṛu d uquṛan ?\n32Wwin daɣen sin n yemcumen iwakken a ten-semmṛen akk-d Sidna Ɛisa.\n33Mi wwḍen ɣer yiwen wemkan ițțusemman « Iɣil Uqeṛṛuy», semmṛen Sidna Ɛisa ɣef lluḥ, nețța d sin-nni yembaṣiyen, yiwen ɣer tama-s tayeffust wayeḍ ɣer tama-s tazelmaṭ. 34Dɣa Sidna Ɛisa yenṭeq-ed yenna : A Baba eɛfu-yasen imi ur ẓrin ara d acu i xeddmen. Iɛsekṛiwen-nni gren tasɣaṛt ad feṛqen gar-asen llebsa-ines. 35Lɣaci i gbedden dinna țfeṛṛiǧen ; lmuqedmin țmesxiṛen fell-as qqaṛen : Isellek wiyaḍ, ad isellek iman-is tura ma yella ț-țideț d Lmasiḥ i gextaṛ Ṛebbi. 36Iɛsekṛiwen daɣen țmesxiṛen fell as, qeṛṛben ɣuṛ-es bɣan a s-sswen lxell, 37qqaṛen-as : Ma d agellid n wat Isṛail i telliḍ, sellek iman-ik. 38Ddmen-d daɣen yiwet n telwiḥt, semmṛen-ț sennig uqeṛṛuy-is, uran deg-s : « wagi d agellid n wat Isṛail ».\n39Yiwen seg seg imbaṣiyen-nni ițțusemmṛen ɣef lluḥ, ireggem Sidna Ɛisa, yeqqaṛ-as : Ma d Lmasiḥ i telliḍ sellek iman ik tsellkeḍ-aɣ ula d nukkni. 40Lameɛna wayeḍ ilumm-it yenna yas : Ur tuggadeḍ ara Ṛebbi, kečč ițțusemmṛen am nețța ? 41Nukni ma ḥekmen fell-aɣ d lḥeqq axaṭer nuklal lmut s wayen i nexdem ; lameɛna nețța ur yexdim acemma n wayen n diri. 42Yezzi ɣer Sidna Ɛisa yenna-yas : A Ɛisa, mmekti-yi-d m'ara d-tas lḥekma n tgeldit-ik. 43Sidna Ɛisa yerra-yas : A k-iniɣ tideț, ass-agi aț-țiliḍ yid-i di lǧennet.\n44Aț-țili d leǧwahi n tnac, yeɣli-d ṭṭlam ɣef tmurt meṛṛa armi d țlata n tmeddit. 45Leḥjab yellan deg umkan iqedsen di lǧameɛ, icerreg di tlemmast. 46Sidna Ɛisa iɛeggeḍ s ṣṣut ɛlayen : A Baba Ṛebbi, atan ṛṛuḥ-iw ger ifassen-ik. Mi genna imeslayen-agi, yeffeɣ-it ṛṛuḥ. 47Lqebṭan mi geẓra ayen yedṛan yețweḥḥid Ṛebbi yenna : ?-țideț, amdan-agi d aḥeqqi. 48Lɣaci akk i gḥedṛen dinna, mi walan ayen yedṛan ḥeznen, uɣalen syenna kkaten deg idmaren-nsen. 49Wid akk iḥemmlen Sidna Ɛisa qqimen deg lebɛid țmuqulen ayen yedṛan, llant gar-asen tilawin i d yeddan yid-es si tmurt n Jlili.\n50Yella yiwen wergaz ger lmuqedmin imeqqranen n usqamu n ccṛeɛ, isem-is Yusef, n taddart n Arimati n at Yahuda. Ur iqbil ṛṛay-nsen, ur iqbil lecɣal-nsen, d argaz n lɛali yerna d aḥeqqi, yețṛaǧu tageldit n Ṛebbi. 51 52Iṛuḥ ɣer Bilaṭus yessuter-as lǧețța n Sidna Ɛisa. 53Iṣubb-it-id seg umidag, yețțel-it di lekfen, yessers-it deg uẓekka yeɣzan deg wezṛu anda ur yemḍil ula d yiwen. 54Ass-nni d ass n lǧemɛa i deg țheggin lɣaci iman-nsen i wass n ssebt yellan d ass n westeɛfu. 55Tilawin-nni i d-yeddan d Sidna Ɛisa si tmurt n Jlili, ddant d Yusef ɣer uẓekka, walant amek i ssersen lǧețța-s. 56Syenna uɣalent ɣer yexxamen nsent iwakken ad heggint leɛṭeṛ d wayen xeddmen i lmegtin, i lǧețța n Sidna Ɛisa. Azekka-nni n ssebt, steɛfant akken i d-tenna ccariɛa.


Q=14	C=12	SS=6	LS=4	PS=0	DC=2	LC=0	SD=0	BS=8	G0=13	G1=4	G2=0	DLID=ber_Latn	BODY=الرئيسية tamaziɣt Aswir n wawalen\nYal imesli nettaru-t s yiwen n usekkil, d aḥrfi naɣ d ussid; anda yebɣu yili deg wawal, talɣa-s yiwet:\nAma deg tazwara n wawal: yezwar, zwir.\nAma deg tlemmast-is: tayri, lezzayer.\nAma ɣer taggara n wawal: aggay. Argaz\nGM.2: Augen-a, deg tira n tmaziɣt kan I yella.\nDeg tira n tefransist ( d tin n tmaziɣt zik, am tira n bulifa, ferɛun, ..). llan yimesla yettwaran s sin ( neɣ ugar) n yisekkilen yemgaraden. D amedya, imesli [š], yettwaray s sin deg cheval“agamar”, s krad deg schéma “ azenziɣ”; imesli [s], yettwaray s yiwendeg savoir “ issin”, s sin, deg tasse “afenjal” s c deg place “asarag”, s ç deg maçon “abennay”, s t deg ration “ amur”, atg.\nDeg taɛrabet: am tmaziɣt yal imesli yettwaray s yiwen n usekkil, maca kra n yisekkilen deg-s tettbbeddil talɣa-nsen slmend n umekan uɣen deg wawal: deg tazwara, deg telemmast, deg taggara, deg taggara deffire usekkil imnebḍi.\nImesli ussid yettwaray s usiknew n usekkil: tameṭṭut, tameddurt, tazemmurt, jerreẓ, izegger, ddu, kker, atg\nLlant snat n taggayin n tussda: tin n tnumi d tin n tjerrumt.\n2.1.1 Tussda n tnuli\nTussda deg wawal , nettaru-tt I nuɣ tanumi nsell-as. Maca tanimi-ya temxallaf seg tama ɣer tayeḍ, seg taddart ɣer tayeḍ, tikwal seg umdan ɣer wayeḍ Tifrat n wugur-a :d asegzawal ara aɣ-d-yemlen anda tella, d wanda ur telli tussda.\nTussda-ya tella deg :\na) Yismawen : tielli: uzzal, uffal, ddeqs, atg.\nG.M.3: deg yismawen I d-yekkan seg taɛrabte, wid ibeddun s yisekkilen n yiṭij, deg tmaziɣt, asekkil amezwaru yezga d ussid: ssif, ṭṭebel, zzit, ṭṭir, ṭṭbib, nnif, rrif, nnefs, atg\n+ ilan yiwet n tergalt\n– War tiɣri: ekk, ddu, ssu, atg.\n– D teɣri: zzi, ddu, ssu, atg.\n+ ilan snat ( neg ugar ) n tergalin.\n– War tira : cceḍ, ccef, ddem, dder, ffer, kker, kkes, degger, qqers, ṭṭarḍeq, atg\n– Dyiwet n teɣra: ggal, seqqi, azzal, mlelli, stg.\n– D snat n teɣra: dduri, issin, gguni,stg.\n2.1.2.Tussda n tjerrumt\nAlugen 2: tella tussda I ilugan , am:\na) Wurmir ussid n kra n yimyagen, yettwalaɣen\n+ s tmerna n tt sdat umyag: amen / ttamen,duu / tteddu,\n+ neɣ, s tussda n yiwet n tergalt deg yemyagen.\n– Ilan senat n tezragalin, ama d tmazwarut ama d tis snat: ger / ggar, ẓer /ẓẓar,sel / ssal, enɣ / neqq.\n– Ilan kradet n tergalin: gzem / gezzem, zwir / zewwir [zeggwir, zeqqir].\nb) Isem n umeskar n kra n yimyagen\nIsen n umeskar, yettwalaɣ s sin n yiberdan , yiwen seg_sen s tussda ntergalt tis snat, ama d wid d-yekkan seg taɛrabte, ttumezɣen ass-a, d wiyaḍ: afellaḥ, aḥeffaf, abeqqal, adellal, aberraḥ, aneqqad, axewwaf, aseggad, stg.\nGzer/ agezzar, zdem / azddam, ungal / aneggal,\nSḍulet ( sḍewlet ) / aḍewwal [aḍeggwal], atg.\nc) Isem n tigawt n kra n yimyagen\nIsme n tigawt n yimyagen ilan talɣa R1R2U, s tussda n tergalin tis snat: Bru / berru. Fru / ferru. Fsu/ fessu, bḍu / beṭṭu, atg.\n2.2. kra n yimesla llan deg tmenna , ulac-iten deg tira.\nAlugen 3: tiggeɣt d tzenzeɣt\nAsekkile b,d,g,k,t, lan ,deg tminna, sin n wawalen aggaɣ d uzenzaɣ acku tizenzeɣt ur tli azal asnislen, ur asn-nettarra azal deg tira (tumrist).\nAd naru Nezmer ad nessiwel\nbaba ḇaḇa = baba\nibawen iḇawen = ibawen\nidis,adrar iḏis = idis, aḏrar = adrar.\nigenni iǥenni = igenni\nargaz arǥaz = argaz\nakal , akufi aǨal = akal, aǨufi = akufi\ntatut, tata ṯaṯuṯ = tatut, ṯaṯa= tata\nAlugan 4 : Tanɣilt\nIsekkilen g, k, ɣ, x, q , lan , deg tmenna, azal n tanɣit. Acku tanɣit ur tli azal asniselan, ur nettarra azal deg tira, ihi:\naglim , agam agwlim=aglim, agwm= agam\nakbal, akkad akwbal=akbal, akkwed= akked\nalɣem, aɣrab alɣwm= alɣem, aɣwrab= aɣrab\naxlenj, taxzant axwlenj=axlenj, taxwzant= taxzant\nG.M.4 : llant kra n tsuraf, deg tanɣit ɣur-s azal asnislan:\nakbal, (kbel) , [akwbal] ; egg , [eggw] ; [reggwel] ( rewwel < rewel ) , reggel (< rgel ) ;atg.\nTfrat: deg umediya-nni amezwaru, d tafyirt ideg yella wawal ara d-yesseknen anamek-is madeg sin n yimediyatenineggura, ad naru e ww [eggw] ; ma d urmir ussid n rwel ad-tnaru rewwel [ reggwel ].\nd akkbal ay ččiɣ. , dakbal i kebleɣ tabrat.\nAlugen 5 : Tazegnaggaaɣt\nisekkilen t d z lan , tmenna , azal n teznaggaɣt, ittarun zik ţ =[ ts ] , Ž= [dz],. Maca , deg tira , ţ ad yuɣl tt; Ž ad yugal zz ( susikinw n usekkil )\nttu [ţţu]= [ttu]\ntidet [ tideţ ]=[ tidett]\nirzzef [ ireŽŽef ] = [irezzef ]\nlezzayer [ leŽŽayer ] = lezzayer]\nG.M. 5 : deg kra n tmeslayin n teqbaylit, awalen yeggran s t ( naɣ s tt) , t-nni sawalen-t [ ts ] . maca , deg tira , ulayɣer ara nesker sin n t. ihi , ad naru : turret [tureţ],tugt [ tugeţ ] , taxuxet [taxuxueţ ], tamacahut [ tamacahuţ ], atg.\nAlugen 6 : Tufayt\nDeg temaziɣt n wasse-a llannt kradet n tufayin n tidet: /ẓ /, /ḍ/, /ṭ/\naẓar , iẓi, aḍar, aḍu, iṭij, aṭṭan, etg\nG.M 6 : tella tufayt ur nettuneḥsab, ur tt-nettaru am tin n :\n– c deg uccay (= *uscay < [uṣkay],\n– i deg llufan (= lṭufan),\n– r ɣas tikwal tla azal: reqqen~ [ṛeggem], rbu~[ṛbu]; rwiɣ ~ [ṛwiɣ].\n2.3. Tiɣri n yilem (e)\ndeg temaziɣt n gafa , llant kradet n teɣra ilan azal asnislan: /a /,/u/, /i/.\ntiɣri n yilem, [e], ur tli azal-a: ttaran-tt deg tira tumrist akken ad tifsus tɣuri. anda ara tili , anda ur tettili ?.\nAlugen 7: ur nettara e ɣer taggara n wawal. ihi\nAd naru ur nettaru\naɣrum (* aɣrume )\ntasarut (* tasarute )\ngzem ( * gzeme )\n©Tira n tmaziɣt / taqbaylit\nTira n tmaziɣt\nالمادة السابقةسكان شمال إفريقيا الأمازيغ هم من أبدعُوا الأرقام الغُبارية (3،2،1…)\nالمقالة القادمةLes cours de tamazight Niveau 5 année primaire\nLEXIQUE DE TMAZIƔT EN L’ASTROLOGIE\nAderyan unsiv 2019-09-04 at 4:51 م\nAd nini tannumi mačči tanuli ! deg alugen wis sin -2-, llan aṭas n tuccḍiwin, il faut une revision\nأقدمية وأصالة الكتابة الليبو-بربرية (الأمازيغية) وبداية التاريخ في شمال إفريقيا\nالدكتور محند أرزقي فراد معطوب الوناس معبود المتعطّشين إلى الديمقراطية والحرية...\nأقدمية وأصالة المدن والممالك الأمازيغية في شمال إفريقيا من خلال النصوص...\nKra n yirman ed tenfaliyin i usishel n tmeslayt s tmaziγt...


Q=11	C=5	SS=0	LS=0	PS=5	DC=0	LC=0	SD=0	BS=1	G0=14	G1=4	G2=0	DLID=ber_Latn	BODY=Ad s-nsemmi Yidir akken ad yidir - Tamurt | Isallen n tmurt\nAsnubeg Idles Ad s-nsemmi Yidir akken ad yidir\nAd s-nsemmi Yidir akken ad yidir\n7 Meɣres 2010\nD tiɣwist asmi akken teqqel tekmamt i yimi. Ad yidir d aḥrur, di tmurt n wakal d idammen. Ad d-yessayes amur-is am netta am tezyiwin-is. Ad d-yawi ɣef ijeǧǧigen, ad issibnen i tudert-is. Meεna isennanen ugaren, yurǧa-t lḥebs nni, turǧa-t tḥemmalt d-iḥemmlen ɣef tmurt, teccelqef tilelli-s terna rruḥ-is. Rruh yeffeɣ, win d-iǧǧan ur inegger ara !\nTafrara n Salem ZENIA, iεawed yeffeɣ-d, ussan-agi, ɣer tezrigin Tira. I wesmekti : Ungal-agi, yeffeɣ-d, yakan, di 1995, ɣer teẓrigin l’HARMATTAN.\nSalem ZENIA, d aneɣmas deg uɣmis (le pays / Tamurt). Di 1998, yeslul-d aɣmis (Izuran-Racines ), s snat n tutlayin : tamaziɣt d tefransist. Tura, Salem Zenia, yettidir di Barsaluna, mazal yettaru ar ass-a n wussan. Yuɣ lḥal, yessufeɣ-d ddeqs n wungalen d wammuden n isefra : Tirga n Yidir, Lpari, 1993; Iɣil d wefru, ungal Lpari, 2003 ; Tifeswin, Tamedyazt, Lpari, 2004; Yella zik nni, ammud n tmucuha, Tizi Wezzu, 2008; Iṭij aderɣal, Tamedyazt, Barsaluna, 2008.\nNext articleTimuzzeɤt tugar taɛrabt-tineslemt (amur amezwaru)


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Tajrimt taliktṛunant deg tlemmast n tmurt: 1514 n yimdanen ay yettekkan deg tejrimin deg 2020\nYeffeɣ-d ass n : Lexmis, 14 Yennayer 2021 10:47 Ɣran-t : 864 n tikkal\nLEZZAYER TAMANEƔT – Agim semmuset n tmaḍ mraw kuẓ (1514) n yimdanen ay yettekkan deg 2026 n tejrimin tiliktṛunanin deg temnaḍt talemmast n tmurt, deg 2020, ɣef leḥsab n tecrawt ay d-yefka, ass n ukras, umaswaḍ amnaḍan n temsulta n temnaḍt n tlemmast, Farid Zineddine Bencheikh.\nMi d-yessemned tacrawt n urmud aseggasan n temsulta n temnaḍt n tlemmast i useggas n 2020 yerzan 11 n twilayin, « ttwaḥesbent-d azal n 2026 n temsal n utɛeddi ɣef yinagrawen n usekker awurman n yisefka, d tid aydeg ttekkan 1514 n yimdanen, gar-asent 1264 n temsal ay yettwasekkren ».\nYenna-d uɣbalu-a dakken amḍan n tejrimin tiliktṛunanin yerna deg 2020 ɣef leḥsab n 2019, yernu yenna-d aya d agmuḍ n « usekmen deg uxxam ay d-yellan ɣef lǧal n tkaɣreft n unfafad bu uqacuc, yernu d aya ay yeǧǧan imdanen-a ad farṣen seg tallit-a akken ad gen igiten-nsen ijrimanen ».\nDeg tallit ay d-yettwabedren sufella-a, ṭṭfen daɣ 1113 n yiklugṛamen n lkif, 1871 n yigṛamen n tiṛuyint, 1824 n yigṛamen n tkukayint, 603.477 n tɛeqqacin n leɛqel d 285 n tbeṭṭiwin n yisafaren n leɛqel.\n« Ttwabẓen 29.444 n yimdanen yettekkan deg 25.815 n temsal yerzan tihyufin d tɛeqqacin n leɛqel », ɣef wakken ay d-ixebber Mass Bencheikh.\nLast modified on Lexmis, 14 Yennayer 2021 11:31\namennuɣ mgal tejrimt\nYeffeɣ-d ass n : Lexmis, 14 Yennayer 2021 10:47 Taggayt : TIMETTI Ɣran-t : 864 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=ber_Latn	BODY=Yeffeɣ-d ass n : Akwas, 29 Yulyu 2021 08:59 Ɣran-t : 0 n tikkal\nDeg yiwet n tesguri i tɣemsa deffir umager ay yemmuger Mohamed Younes El-Menfi, ixebber-d uselway Tebboune dakken ttwaddmen mennaw n yiɣtasen deg umyager-a yernu wi d iɣtasen ay izemren ad frun kra n wuguren ay tettmagar Libya.\nIwekked-d daɣ uselway n tegduda dakken « nekkni ur nesɛi ara akk kra n ḍḍmeɛ niɣ iswi deg Libya menɣir lxir ay ttmennin Yilibiyen i tmurt-nsen ».\nYerna-d daɣ dakken Zzayer « ad teṛju aɣtas ara ddmen waytmaten ilibiyen deg wayen yerzan tagnit deg tmurt-nsen » am wakken ay d-yenna daɣ dakken, deg temsalt-a « aql-aɣ nemtawa yid-sen ».\nYesmekti-d uselway n tegduda, deg temsalt-a, dakken addud n Zzayer deg wayen yerzan tagnit deg Libya ur tenfil ara, am wakken ay d-iwekked dakken addud-a yettwaqbel deg uswir agraɣlan. Wa d addud aydeg « tifrat tagarant n tezɣent talibit d tin ay yessefken ad d-tili s tefranin ara yefken ugar n tzerfa i Useqqamu Aɣelnaw d uselway », ɣef wakken ay d-yenna uselway n tegduda.\nLast modified on Akwas, 29 Yulyu 2021 09:16\nYeffeɣ-d ass n : Akwas, 29 Yulyu 2021 08:59 Taggayt : LEZZAYER Ɣran-t : 0 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=2	G2=1	DLID=ber_Latn	BODY=S useqdec n HTML, yal yiwen yezmer ad yernu ismal web ama d usbiḍen neɣ d ismussanen. HTML d tutlayt n uglam n tɣessa akked d ugbur n tesnumka n yisemli web. Agbur-agi yettwaṛkez s iferdisen HTML am <head>, <title>, <body>, <article>, <section>, <p>, <div>, <span>, <img>, neɣ wiyaḍ. Iferdisen-agi sdukkulen iḥedran ara d-yessalin asmel web.\nImyerr HTML crossorigin mara yedukkel akked iqeṛṛa iwulmen yettak i tugniwin yettwafernen sɣuṛ uferdis <img> akken ad d-ttwasidren seg yidisan ijenṭṭaḍen u ara yettwasqedcen deg uferdis <canvas> am akken ttwasiren-d seg yidis-agi yellan akka tura.


Q=3	C=1	SS=1	LS=0	PS=0	DC=0	LC=0	SD=0	BS=0	G0=58	G1=26	G2=4	DLID=ber_Latn	BODY= Acts 21 Kabyle: NT\nBible > Kabyle: NT > Acts 21\n1Mi nemfaṛaq yid-sen, nerkeb lbabuṛ nṛuḥ qbala ɣer temdint n Kus, azekka-nni ɣer temdint n Ṛudus ; syenna nkemmel abrid ɣer temdint n Batara. 2Mi nufa lbabuṛ ara izegren ɣer tmurt n Finisya, nerkeb deg-s nṛuḥ. 3Mi nqubel tigzirt n Qubṛus, neǧǧa-ț ɣer tama tazelmaṭ, nkemmel abrid nneɣ ɣer tmurt n Surya, newweḍ ɣer temdint n Sur imi dinna ara yessers lbabuṛ sselɛa-s. 4Mi nufa dinna inelmaden, nesɛedda sebɛa wussan yid-sen ; s Ṛṛuḥ iqedsen, inelmaden-nni nnan-as i Bulus : Ur țțali ara ɣer temdint n Lquds. 5Mi ɛeddan wussan-nni, nekker a nṛuḥ, ddan yid-nneɣ armi neffeɣ i temdint, nutni ț-țilawin-nsen d warraw-nsen. Mi newweḍ ɣer rrif n lebḥeṛ nuɣal ɣef tgecrar, nedɛa ɣer Sidi Ṛebbi. 6Mi nemsalam yid-sen, nerkeb di lbabuṛ nṛuḥ ; nutni uɣalen ɣer yexxamen-nsen,\n7nukkni nkemmel abrid s lbabuṛ si temdint n Sur armi ț-țamdint n Bṭulimays, neẓra dinna atmaten, neqqim yid-sen yiwen wass. 8Azekka-nni nṛuḥ, newweḍ ɣer Qiṣarya ; nekcem ɣer wexxam n Filbas, win ițbecciṛen lexbaṛ n lxiṛ, nețța yellan d yiwen si sebɛa-nni ițwaxtaṛen di temdint n Lquds ; neqqim ɣuṛ-es. 9Filbas-nni, ɣuṛ-es ṛebɛa yessi-s urɛad zwiǧent, țxebbiṛent-ed s wayen i tent-id-ițțasen s ɣuṛ Sidi Ṛebbi. 10Ɛeddan kra n wussan, mi d yewweḍ yiwen seg watmaten isem-is Agabus, ula d nețța ițxebbiṛ-ed s ɣuṛ Sidi Ṛebbi, iṣubb-ed si tmurt n Yahuda, yusa-d ɣuṛ-nneɣ. 11Iddem tabagust n Bulus, icudd idaṛṛen-is d ifassen-is, yenna : Atan wayen i d-iqqaṛ Ṛṛuḥ iqedsen : akka ara cidden wat Isṛail di temdint n Lquds bab n tbagust-agi, a t-sellmen ger ifassen n ikafriwen. 12Mi nesla annect-agi, nukkni d watmaten n Sizari nḥellel Bulus iwakken ur ițțali ara ɣer temdint n Lquds. 13Dɣa Bulus yerra-yasen : Acu i kkun-yuɣen mi tețrum akka armi tgezmem tasa-w ? Nekk qebleɣ mačči kan ad țwacuddeɣ, lameɛna qebleɣ ula d lmut di temdint n Lquds ɣef ddemma n yisem n Sidna Ɛisa. 14Imi yugi ad yaɣ awal-nneɣ, ur nketteṛ ara fell-as lehduṛ nenna : A neǧǧ lebɣi n Sidi Ṛebbi ad yedṛu !\n15Akken ɛeddan wussan-nni, nhegga iman-nneɣ a nali ɣer temdint n Lquds. 16Kra inelmaden n Qiṣarya ddan yid-nneɣ, wwin-aɣ ɣer yiwen wergaz wuɣuṛ ara nili, isem-is Mansun, n tegzirt n Qubṛus, d yiwen seg inelmaden imezwura.\n17Mi newweḍ ɣer temdint n Lquds, sṭreḥben yis-nneɣ watmaten s lfeṛḥ. 18Azekka-nni, yedda yid-nneɣ Bulus ɣer wexxam n Yeɛqub anda nnejmaɛen imeqqranen n tejmaɛt. 19Mi gsellem fell-asen, Bulus yeḥka-yasen ayen akk ixdem yis Sidi Ṛebbi ger leǧnas ur nelli ara n wat Isṛail. 20Mi slan ayagi, ḥemmden Sidi Ṛebbi nnan-as : Twalaḍ a gma-tneɣ acḥal n luluf n wat Isṛail i gumnen s Sidna Ɛisa yerna ṭṭfen akk di ccariɛa n Musa. 21Atan slan wat Isṛail n temdint n Lquds belli tesselmadeḍ i wat Isṛail yellan ger leǧnas ad ǧǧen ccariɛa n Musa ; slan daɣen teqqaṛeḍ asen : « ur seḍhaṛet ara i warrac nwen, ur ttabaɛet ara leɛwayed i ɣ-d-ǧǧan lejdud ». 22Acu ara nexdem tura ? Mbla ccekk ad slen belli tusiḍ-ed ; 23ihi exdem ayen ara k-d-nini : llan gar-aneɣ ṛebɛa yergazen i gefkan lemɛahda i Sidi Ṛebbi, 24awi-ten yid-ek, ssizdeg iman-ik yid-sen, seṛṛef fell-asen iwakken ad seṭṭlen iqeṛṛay-nsen ; s wakkagi ad ẓren belli ayen akk slan fell-ak d lekdeb yerna ad walin mazal teṭṭfeḍ di ccariɛa n Musa. 25Ma d at leǧnas i gumnen s Sidna Ɛisa, nura-yasen : Ad ṭṭixṛen i wučči n weksum ițțunefken d asfel i lmeṣnuɛat d ssadat, i tissit n idammen, i lmal yemmuṛḍsen akk-d yir tikli. 26Azekka-nni, Bulus yewwi yid-es ṛebɛa yergazen-nni, issazdeg iman-is yid-sen, ikcem yid-sen ɣer wefrag n lǧameɛ iqedsen iwakken ad ixebbeṛ lmuqeddem ɣef lweqt i deg ara fakken wussan n uzizdeg-nsen, yeɛni ass i deg ara yefk mkul yiwen seg-sen lweɛda-ines.\n27Mi qṛib ad fakken sebɛa wussan-nni n usizdeg, at Isṛail n tmurt n Asya walan Bulus di lǧameɛ iqedsen. Sekkren ccwal ger lɣaci dɣa ṭṭfen-t. 28Bdan țɛeggiḍen : Ay at Isṛail, ɛiwnet-aɣ ! Atah wergaz-nni ițbecciṛen di mkul amkan i yemdanen meṛṛa. Iheddeṛ ayen n diri ɣef wegdud-nneɣ, ɣef wemkan-agi iqedsen, isselmad ayen ur teqbil ara ccariɛa-nneɣ, yewwi-d iyunaniyen ɣer lǧameɛ, issenǧes amkan-agi iqedsen ! 29Nnan-d ayagi axaṭer walan yid-es Trufim di temdint, ɣilen issekcem-it ɣer daxel n lǧameɛ iqedsen. 30Ikker ccwal di temdint meṛṛa ; uzzlen-d yemdanen si mkul tama. Sṭfen Bulus, zzuɣṛen-t beṛṛa n wefrag n lǧameɛ iqedsen, sekkṛen-d tiwwura. 31Mi țeddun lɣaci a t-nɣen, yewweḍ lexbaṛ ɣer lqebṭan n lɛeskeṛ n Ṛuman tamdint n Lquds meṛṛa tenhewwal. 32Imiren kan yessawel i ifesyanen d lɛeskeṛ-nsen, uzzlen ɣer lɣaci. Mi walan lqebṭan akk-d lɛeskeṛ-is, ttaxṛen-as i Bulus. 33Dɣa lqebṭan iqeṛṛeb ɣer Bulus, yefka lameṛ a t-ṭṭfen, a t-cudden s snat snasel ; dɣa isteqsa anwa-t, d acu i gexdem. 34Meɛna lɣaci-nni, kra țɛeggiḍen akka, wiyaḍ akken nniḍen. Imi ur ifhim ara wayen i s-d-nnan si leɛyaḍ-nni, yumeṛ a t-awin ɣer lbeṛj. 35Mi gewweḍ Bulus ɣer tseddaṛin, refden-t lɛeskeṛ iwakken a t-sellken si ger ifassen n lɣaci. 36Axaṭer lɣaci-nni ttabaɛen-t țɛeggiḍen : « Enɣ-it ! Enɣ-it !... »\n37Mi qṛib a t-skecmen ɣer zdaxel n lbeṛj, Bulus yenna-yas i lqebṭan : Semmeḥ-iyi, zemreɣ a k-d-iniɣ yiwen n wawal ? Yerra-yas : Tessneḍ aț-țhedṛeḍ tayunanit ? 38Mačči d kečč i d amaṣri-nni i gsekkren ccwal ussan-agi iɛeddan, i gessufɣen yid-es ṛebɛa alaf n iqettalen ɣer lxali ? 39Bulus yenna-yas : Xaṭi ! Nekk n wat Isṛail, luleɣ di temdint n Sars yellan di tmurt n Silisya ; d amezdaɣ n temdint mechuṛen. Di leɛnaya-k serreḥ-iyi ad hedṛeɣ i lɣaci-yagi. 40Lqebṭan iɛemmed-as, dɣa Bulus ibedd ɣef tseddaṛin, iwehha i lɣaci s ufus-is, dɣa ssusmen. Yenṭeq s tɛibṛanit, yenna-yasen :


Q=2	C=0	SS=0	LS=0	PS=2	DC=0	LC=0	SD=0	BS=1	G0=24	G1=9	G2=4	DLID=ber_Latn	BODY=Leḥkayet n yayet Sidal | Le RIFAIN\nLeḥkayet n yayet Sidal\nYessufeɣ-itt-idd, iɛawed-as tira : Khalid BOUYAALA.\nTa d ij n leḥkayet tura s tmaziɣt, ufiɣ-tt di « Le Maroc inconnu – Expolration du Rif » i dd-iffɣen deg 1895.\nIɛawed-as-tt ij uqelɛi i A. Moulieras, iqqar iḥḍar deg-s. D wa d aterras-a i das-ɣa-yeslemden tamaziɣt i Moulieras di Wehran. Yugi-as i Moulieras a s-dd-yegg isem-nnes. Tessawal x uweqqar n temɣart ɣer iqelɛiyen.\nLeḥkayet n yij n wergaz, imlek ufin-t akked yij n temɣart temlek.\nDi ddcar n Yayt Sidal di teqbilt n Iqelɛeyyen, ij useggʷas, ttuɣa ij n wergaz yemlek, ɣer-s ij n lɛirset ; yerra-dd ɣer-s targa (taaya) n waman, ibda ittsessaw-itt. Tusa-dd ɣer-s ij n temɣart temlek, qqimen aya akked uya ; yebda itteqqu-tt sadu i yij n wurtu. Iẓra-ten ij uterras, yesnekker xaf-sen tɣuyyit. Munen-dd xaf-sen yewdan aṭṭas.\nTamɣart-nni, terwel (taawer), ḍefren-tt rebɛa n yewdan nɣin-tt s tseppunya, ɣersen-as aɛeddis s tesbut (espada), jjin-tet di berra, dlin-tet s uḥac.\nArgaz-nni, tanya, yerwel (yaawer) ɣer yij n taddart texla, yeqqen tawwurt awern-as ; ḍefren-t yewdan, ttazlen awern-as, ccaten-t s lbarud, lami i yudef taddart ibda yeccat-iten-dd ula d netta zeg ij n tburjet, yenɣa deg-s sebɛa.\nBdan yewdan-nni ttalyen x tzeqqa, qellɛen (qedjɛen) tiḥenya n tzeqqa ar ami x-as tt-snuqqben. Iwyen-dd tizizwa ferrɣen-tent xaf-s, qqden timessi di tsumaḍ n wari. Bdan neṭṭren x-as timessi, axxam-nni yeccur s tzizwa d ddexxan ; tizizwa ttmunent x wergaz-nni, zeɛɛfent deg-s, idwel wer ittwili ula d ijj n ḥajjet. Bdan yewdan neṭṭwen xaf-s zi tẓeqqa, ṭṭfen-t qqnen-as ifassen ɣer deffar, ssufɣen-t-idd ɣer berra, ɣeḍlen-t ɣer tmurt ; bdan qqaren-as yayet ɛemmi-s : « d ta jaz’-nnec ɛla xaṭer d cekk i wer ifehhmen azellif-nnec ». Nitni qqaren-as ammu nitni ttqessan deg-s s lemwass. Ḥedd ittqessa-t zi txelxamin n ifassen, ḥedd ittqessa-t zi tɣemmar n tɣerdin, ḥedd ittqessa-t zi tɣarent. Netta iddar ɛad, wer isɣuyyu , wer issiwil ; ttqessan-t tanya zeg ifadden, bdan ttqessan deg-s s lmuss zi ɛla mkul amkan ar ami wer deg-s qaɛɛ qqimen idammen ; qssen-as ablul-nnes, ggin-as-t deg uqemmum.\nYusa-dd ijjen zeg ayt ɛemmi-s, yekkes-dd taxedmit, yegga-s-tt di tiṭṭ, iqleɛ-as-tt-idd, iɛawed-as i tenneɣnit, iqleɛ-as-tt-idd am weqcur.\nNetta ɛad idder amenni, yessaḥrat, lexdenni ruḥen iwyen-dd timessi, farrɣen-tet xaf-s ar ami yenwa. Lexdenni ulyen x taddart-nnes hedmen-tet, sḥerqen-tet.\nLeḥwayej i yufin di taddart n wenni, qaɛɛ, wen yufin ca n ḥajet yeksi-tt. Ttuɣa ɣer-s tlata n tserfin n imendi, ksin-dd imendi merra, nḍaren-t ɣa berra zellɛen-t ; wer t-yiwyen ɣer yinni wer ɣer yelli ca, ɣer imeẓlaḍ i t-yiwyen. Ferqen-t x tcuccay-nsen


Q=5	C=1	SS=3	LS=0	PS=1	DC=0	LC=0	SD=0	BS=2	G0=45	G1=14	G2=2	DLID=ber_Latn	BODY=Lɛahed Uɛerwi. Tabrat n llayhennik yura-tt yijj uɛeskri d Aseppanyu | Le RIFAIN\nLɛahed Uɛerwi. Tabrat n llayhennik yura-tt yijj uɛeskri d Aseppanyu\nTabrat-a ufin-tt asegg°as n 2012 zzat i lqecla i umi dd-nnḍen yemjahden irifiyen asegg°as n 1921. Ufin imerzuten ijjen rrimet n yijjen uɛeskri d aseppanyu, ufin akid-s tabrat-a i iturjem umerzu Ḥamid Keɛwas ɣer taɛrabt, zi taɛrabt, rriɣ-tt-dd necc ɣer tmaziɣt n Arif.\nHa min teqqar tebrat:\nƐemmers wer xarrseɣ ad ariɣ tabrat-a, Min dayi-yejjin a tt-ariɣ; d min x-aneɣ ittekken ammu deg wussan-a. Ɛdun wussan neccin aqqa-neɣ ɛad neṭṭef acbar di teɛrurt n Uɛerwi. Aman d macca ɛlayen wer ɣer-neɣ walu. Bdan Murus (Irifiyen) ttqerrben-dd ɣer-neɣ, ccaten-dd s uqerṭas. Kul ass ttmettan zeg-neɣ iɛeskriyen, x ufus n yeɛdawen, niɣ s leḥmu. Wer ɣer-neɣ bu ddwa, wer yelli wi daneɣ ɣa idawan.\nQqaren aqa xiniral Berenguer yewca awal i Navarro bac a das-dd-yesqad tamɛawant zi Mrič, Maca wer da bu ttebcayar n temɛawant n ca. Irgazen da wer llin di ca, merra kɛan. Din wi yeqqaren belli ad yili wemsawal bac a nessili ifassen, a nesmeḥ deg wazzerg-a. Maca wer nessin ca aṭtas x manaya, wer ibin walu x min ɣa yemsaren. Tekka x-aneɣ d taberkant deg wemseksi-ya aɛeffan, maca walli qeɛ am min x-aneɣ ittekken lexxu di teɛrurt n Uɛerwi. Ɛad wer tessinem mamek i tteggen Murus, Tenɣa-yi tigg°di s uxarres di min izemmaren ad yemsar, Aqqa-neɣ deg ufus-nsen, wer ssineɣ ma nzemmar a neṭṭef acbar kter arendad i usugi i x-aneɣ dd-tteggen.\nDa mani i nella, nettegg tizemmar bac a negg ul deg wayawya, nettxarres ɛawed, ass awarn i wenneɣni, deg wawal n ixiniralen xmi i daneɣ-ssawalen x min yeɛna bac ad tilid d aɛsekri d aseppanyu. Maca walli min x-aneɣ ittfajan cwayt, illa tuddukla i daneɣ-yesmunen deg wakud-a amerẓag.\nAd iniɣ min yellan, wer ssineɣ mayemmi i dam-dd-ttɛawadeɣ merra manaya. Ttwaliɣ belli manaya ttekkseɣ zeg-s x wul-inu bac ad fewwjeɣ cwayt x yexf-inu s tewriqt-a waha. Wer xseɣ bu ad snuffreɣ lebɛaḍ n iseṭṭiren zi tebrat-a, minzi tabrat-a i cem a tsa-inu, a tamment n wul-inu. A tudert-inu, a tenni i yeẓẓuyet wul-inu. A titrit i dayi yemmalen abrid s waẓẓri-nnes di llyali yessullsen. Necc, d cem weḥhḍ-m i umi ddreɣ, Ittfaja wul-inu xmi i ttfekkreɣ belli a cem ẓreɣ di min yudsen, a dam-derrɛeɣ, a m-ggeɣ taqemmunt, uca a cem-awyeɣ di min yudsen. D rebbi i iregben x mecḥal i cem-ttexseɣ.. Ttexseɣ-cem aṭṭas.\nƐad wer ttuɣ umi i cem ẓriɣ i twalat tamezwarut s tebluzt-nni taḥmaymit, d ucewwaf-nnem aberkan i imunen am kuku (cocos). D tiṭṭawin-nnem tirbiɛin i izemmren ad sḍerɣlent kter zi tfukt-a tafriqant , i izemren ad rrent ca n wergaz mamek ma yella, am lesnam n tmellaḥt, ɣir s yijjen lxezrat zeg-m waha. wer ttuɣ ɛawed umi i dd-tdewled zi ssuq, teksid-dd ijjen tsullet teggid-dd deg-s iselman, necc ttuɣa senndeɣ x lḥiḍ n taddart-nneɣ i iwalan abrid. Qqimeɣ reẓmeɣ aqemmum deg waẓẓri i deg-m. Umi i xaf-i dd-teɛdud, qqimeɣ neṭṭreɣ-am-dd ca n tawalin, necc ttɣileɣ wer dayi-dd-terrid taynit, Minzi tennumed neṭṭren-am-dd yergazen-nniḍen awalen d imiẓiḍen. Maca cem tenqelbed-dd s wudem-nnem asebḥan, teggid-dd deg-i ijjen lxezrat tessur aked wesfirnen. Ttuɣa-t d ijjen useyyeḍ yegga deg-s rebbi lbaraka. Ttreɣ zeg-m a cem-seɛɛfeɣ deg webrid ɣer taddart, bac a kid-m ssiwleɣ deg webrid. wer tugid ca.\nZi lexdenni neccin nmun, wer nemsebḍi. Wer nniɣ alami sqenɛeɣ baba-m bac a xaf-i yeqbel. Mamec tessned, necc wer ssiliyeɣ ifassen deɣya. Ɛad iḍaren-inu tterjijin xmi i dd-ttfekkreɣ taqemmunt tamezwarut i dam-ggiɣ ɣer tewwurt n xalti-m. Lexdenni, ukiɣ belli dduneyt i daneɣ dd-yennḍen tbedd.\nƔer uneggar, din aṭṭas n min zemmreɣ a dam-dd-ɛawdeɣ… Ssneɣ ila ad yettwarcem wesfirnen d ameqqran x tancucin-nnem amen teqqared tabrat-a. Xseɣ a dam-iniɣ belli iseṭṭiren-a i di x-am ssiwleɣ, ssettun-ayi cwayt di min xaf-i ittekken da. Ad teqqimed lebda d cem d ddwa i yesgenfan merra lehlakat-inu. Tessned illa di beddu n tebrat-a, nniɣ-am belli wer xarrseɣ ca bac a tt-ariɣ. Wa d llayhennik a tsa-inu. Mala teṭṭfed tabrat-a, ssen illa necc wer qqimeɣ ca lliɣ.\nWer xseɣ bu ad iliɣ n yexf-inu, s uya ttettreɣ zeg-m bac wer tḥezzned ca x lmewt-inu. wer xaf-i ttxeyyaq ca. Di min yudsen, xseɣ ad tɛeqbed ad teddred tudert-nnem axmi ca wer yewqiɛ. wer xaf-i ttecniḍ, minzi necc a kid-m iliɣ di merra isuraf n tudert-nnem. Ssitimeɣ ad teddred di lehna, ad tawḍed ɣer merra min tessitimed d min tetturjid. Necc tirja-inu kemmleɣ-tent zeggami i dayi-tejjid a cem-xseɣ. Xseɣ-cem ad tessned aqa ixarrisen-inu ineggura ad ilin i cem. A cem-xseɣ i lebda. A deg-m thelliɣ mani ma ɣa tilid.\nTaɛrurt n Uɛerwi,\nAss n 8 zi ɣuct 1921\nAɛsekri-nnem ameẓẓyan Pedro.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Akwas, 27 Fuṛaṛ 2020 14:43 Ɣran-t : 0 n tikkal\nImedrawen deg tedyant-a ay tessuddes Tesmilt n Umesni, Tuzzna d Tliɣwalt n Ugraw Aɣerfan Aɣelnaw, gren-d tiɣri i usdukkel n taddadanin n yisehwa n ubrid d-yettekken seg yiɣallen yemgerraden n tɣellist, imeẓla n umesten aɣarim d yimeẓla idawsanen i usbadu n tmuɣli tameẓrilawt ara d-yafen tifratin d timellilin i uqabel n « tremɣa n yibriden ».\nI lmend n waya, gren-d tiɣri i useqdec n tesnatwilin timaynutin deg usefrey n yiɣermanen yellan deg umihi deg yibriden d usugget n tedwiin n usileɣ deg tallalt tamenzut.\nImedrawen wekkden-d daɣ ɣef tḍullit n useɣnew n wammasen isnajyanen « yemmuzzgen » deg wakk tiwilayin i tgermant d tamellilt mi ara d-ilin yisehwa n ubrid yernu, s waya, amagus ur t-ttawin ara seg usegnaf ɣer wayeḍ.\nI usenqes n umḍan n yisehwa, yessefk ad tettwacegger tukci n tisemt i yiɣerbazen n tenhaṛt am wakken ay tessefk iɣerbazen-a ad sseqdacen ahilen itraren n usileɣ, ɣef wakken ay d-yenna udunemhal n taddadanin n Tmehla Tamatut n Umesten Aɣarim, Aknaner Achour Farouk.\nIger-d daɣ tiɣri i ucegger n wahilen n usileɣ n yinehhaṛen n yisakalen d yikamyunen, ladɣa wid ay yessawaḍen ifarisen imihawen.\nIḥettet-d daɣ umasay-a ɣef tḍullit n usejhed n usefqed atwilan n yimseddayen ay yessefken ad qadren tigna n tɣellist, am wakken ay d-yerna dakken yessefk ad ttwasqeɛden yibriden ɣef leḥsab n tegna tigraɣlanin, ladɣa deg wayen yerzan igalisen imi aya yessenqas s waṭas isehwa n ubrid.\nLast modified on Aynas, 02 Meɣres 2020 15:56\nYeffeɣ-d ass n : Akwas, 27 Fuṛaṛ 2020 14:43 Taggayt : TIMETTI Ɣran-t : 0 n tikkal Bḍu


Q=13	C=6	SS=0	LS=6	PS=0	DC=0	LC=0	SD=0	BS=2	G0=9	G1=8	G2=4	DLID=ber_Latn	BODY=‘’Ad d-teffeɣ tesɣunt taseklant Fouroulou deg ussan i d-iteddun’’ - La Dépêche de Kabylie\nAccueil Tamazight ‘’Ad d-teffeɣ tesɣunt taseklant Fouroulou deg ussan i d-iteddun’’\nAli Feraoun, d mmi-s n Mouloud Feraoun\nI lmend n usmekti wis 58 n tmenɣiwt n Lmulud At Caɛban (Mouloud Feraoun), nesseqsa mmi-s Ali ɣef wanda yewweḍ leqdic n Tesbeddit Mouloud Feraoun imi d netta i d aselway-is. Ɣef waya, yenna-d : ‘’Tella-d Tesbeddit Mouloud Feraoun i yidles d usedwel, i d-ilulen deg useggas n 2012, i wakken ad d-tessifrir isem n Mouloud Feraoun akked leqdicat-is, ladɣa i tsutwin timeẓyanin. Aṭas n leqdicat i nexdem, ama d isaragen neɣ timsikniyin. Mačči kan dagi deg lwilayat n daxel, meɛna ula deg usammar, deg unẓul d umalu, am Batna, Wehran, Sṭif, Xennecla, Sɛida, Biskra akked tiyaḍ. Nezmer ad d-nini, nxeddem azal n 12 ɣer 15 n temliliyin deg useggas.\nD Tasbeddit Mouloud Feraoun i yidles d usedwel i d-yeskecmen, i tikklet tamezwarut, amsuḍen n tira n umaru. Aṭas n yimussnawen n taɣult-agi i ixedmen akked Tesbeddit Mouloud Feraoun i wakken ad fken afus n tallelt i Mass Abdelwahab Medjadj, amaray amatu n Tesbeddit i yessawḍen ad yexdem azal n 5 000 n yisebtar gar wayen yura Mouloud Feraoun. Leqdic-agi, ad yili deg uẓeṭṭa inmetti i wid yebɣan ad t-yesseqdec, ama d inelmaden, isdawanen neɣ wid yettnadin s umata ɣef tira n Mouloud Feraoun. Iswi agejdan n Tesbeddit, d tullya n yiwen n wammas i medden anda ara yilin yidlisen n temkerḍit n Mouloud Feraoun, ayen yura d tɣawsiwin-is s umata. Deg useggas n 2019, teqdec Tesbeddit akked yiwen n umsuffeɣ i wakken ad d-swejden yiwen n usaru-arrat ɣef Mouloud Feraoun i lmend n umulli wis 60 n timunent n Lezzayer akked lmut n Mouloud Feraoun.\nMa ɣef yisenfaren ara d-yilin deg ussan i d-iteddun, ad d-nebder tuffɣa n tesɣunt taseklant Fouroulou, asizreg n wungal ‘’La cité des roses, livre que Feraoun avait titré L’anniversaire’’, anda ara yili, diɣ, ciṭ n umeslay ɣef Etsuko Aoyagi n tesdawit n Tokio i yessuqlen u yesizergen deg Japon ungal ‘’Le fils du pauvre’’ deg useggas n 2017. I usmekti, i lmend n tuffɣa n wungal-agi, tella-d temlilit deg Tokio anda teḥder Tesbeddit Mouloud Feraoun i yidles d usedwel. Am wakken ad yili usizreg-nniḍen sya ar anebdu n ’’Journal 1955/1962’’ anda ara d-ddun tikkelt-a iḍrisen yura Feraoun deg meɣres, wid-nni ur d-neddi ara deg tezrigt n 1962. Am wakken ara d-yili usizreg s taɛrabt n ’’Journal 1955/1962’’ i yettwaxedmen deg Maṣer. Llan diɣ aṭas n yisenfaren i useggas-agi n 2020, ara d-nini deg lweqt-nsen’’.\nYesteqsa-t H. Moula\nArticle précédentTimsirin – Iluɣma – Aseɣti n yiluɣma «Asenfar amezwaru», d amaynut n Adel Bachouche.\nArticle suivant«On a manqué d’efficacité»


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Amni Uṛufi: Aɣtas asertan amazarug n Lezzayer « ur asen-yeɛjib ara » i yidisan iwerdaniyen - Ttlata 1 Dujembeṛ 2020 11:09\nYeffeɣ-d ass n : Ttlata, 20 Tubeṛ 2020 12:27 Ɣran-t : 0 n tikkal\nLEZZAYER TAMANEƔT – Ad d-heyyin 50 n yimelyaṛen n yidinaṛen i usidrem n yisenfaren ara d-yilin deg wasunen n tili deg ukatar n usenfar n usaḍuf n tedrimt n 2021, ɣef wakken ay d-tenna, ass n uynas, tneɣlaft n wassaɣen d umni, Basma Azouar.\nTaneɣlaft tenna-d aya deg tririt-nnes ɣef tuttriwin n yimaslaḍen n Tesmilt n Tedrimt d Umarud deg Ugraw Aɣerfan Aɣelnaw, yernu twekked-d, deg tɣimit ay d-yellan i uskasi ɣef usenfar n usaḍuf n tedrimt n 2021, dakken 50 n yimelyaṛen n yidinaṛen ara d-yettwaheyyin i usidrem n yisenfaren ara d-yilin deg wasunen n tili deg ukatar n wahilen inɣiwanen n usnegmu.\nNnig tallayt-a, llan daɣ yidrimen ay d-yettwaheyyan i yimaruden igzumanen ay izemren ad ttwassekkin ɣer wasunen-a deg ukatar n temhal n usgalef, ɣef wakken ay d-tenna Massa Azouar.\nI lmend n temhal-a, ttwaheyyan-d azal n 8.500 n yisenfaren ay d-yettilin yernu ad d-sqamen 145 n yimelyaṛen n yidinaṛen.\nSeg yidis niḍen, ametwi n tallalt i usnummed amsadur, txebber-d tneɣlaft dakken 355.000 n yimdanen ay yetteddun ad d-sfaydin seg waya deg tallit n 3 n yiseggasen, yernu tenna-d dakken d tisekkirin d tewtilin yerzan aya ay yessaẓyen asnummed amsadur n yimdanen-a.\nasunen n tili\nYeffeɣ-d ass n : Ttlata, 20 Tubeṛ 2020 12:27 Taggayt : TADAMSA Ɣran-t : 0 n tikkal Bḍu\nAmni Uṛufi: Aɣtas asertan amazarug n Lezzayer « ur asen-yeɛjib ara » i yidisan iwerdaniyen\nTaẓwert talesmaynut : Yezrew Unimir n teẓwar tiɣẓinin abrir n wahilen yezrin\nAnfafad Bu Tesmert (Covid-19) : 978 n liḥalat timaynutin, 605 n wid ijin akked tmettant n…\nTaredsa tawnirit tkemmel inṭagen-nnes mgal tezgiwin n tredsa tameṛṛukit\nAnfafad Bu Tesmert Covid-19 : yesselwi Djerad asqamu agraɣlifan i usektazel n liḥala…


Q=0	C=0	SS=0	LS=0	PS=0	DC=0	LC=0	SD=0	BS=1	G0=12	G1=6	G2=2	DLID=ber_Latn	BODY=D asbeggen n tebɣest i sɛan yimeɛḍar - La Dépêche de Kabylie\nAccueil Tamazight D asbeggen n tebɣest i sɛan yimeɛḍar\nAsaru Ḥusin n Mulud At Ɛezdin\nD asbeggen n tebɣest i sɛan yimeɛḍar\nYeɣra Mulud At Ɛezdin tasenselkimt di tmurt n Fransa. Seld kra n umecwar netta d amasay deg yiwen n wadeg n yisallen s teqbaylit, iger deg ucqirrew-nniḍen, mi yesɛedda asileɣ deg umaḍal n tkamirat d yisura. Mi d-yewwi agerdas, yebda asnulfu n yisenfaren-is n usliẓri. Gar yisura imecṭaḥ i iga, yella yiwen, i d-ijebden awellih n waṭas n medden, ɣef wamek sɛeddayen kra n yimeɛḍar ass-nsen s lebɣi d tebɣest.\nDeg-s ad nwali asegbar agejdan n usaru-a, iwumi qqaren Ḥusin, yettqazam akk iɛewwiqen i d-yettmagar yal ass akken ad yeg lecɣal-is, ad yidir tudert-is. Nesteqsa ilemẓi bab n usaru, ɣef yiswi-s seg usuffeɣ n uqeddic-a, yerra-aɣ-d: « Aṭas n temsal i nra ad d-nesbeggen s usaru-a, ama d nekk ama d Lḥusin, iγef i d-yettmeslay usaru. Lḥusin d ameddakkel-iw, neɛdel tikti γef waṭas n tlufa. Nesḥassef imi ameɛdur nettwal-it d meskin γas ma ur nessin ara amek yettidir. Nesḥassef diγen aṭas imi tamurt n Lezzayer ur tga ara allalen ilaqen i yimeɛḍar yellan di tmurt-nneγ. Tikwal, mi ara nwali ameɛḍur yennuγni, neqqar-as d ayen i as-iketben meskin. Ala, ameɛḍur am yimdanen merra, yezmer ad yidir di tumert ma yesɛa ayen ilaqen : ad yeg axxam, ad d-yawi aγrum i warraw-is, ad yenfeɛ tamurt-is, ad yezdi lqedd-is am netta am yimdanen ur nesɛi ara kra n lexsas di tfekka-nsen», i d-yenna umsufeɣ Mulud At Ɛezdin.\nSend ad d-yernu: «Deg usaru-a, llan diγen kra n yiznan i yeffren gar tegnatin d tugniwin, maca aya ad ǧǧeγ yal yiwen ad t-id-iγer. Asaru-a, xedmeγ-t s tefransist d teqbaylit akken ad yaweḍ yizen akk amaḍal. Leqdic-a, d ayen i yehwan ama i Yiqbayliyen ama i Yirumiyen. D ayen i yi-yesferḥen ayendin, acku akka ara nebnu tiqenṭyar gar yiγerfan», i d-yenna ɣer taggara.


Q=10	C=10	SS=3	LS=0	PS=3	DC=0	LC=0	SD=0	BS=0	G0=22	G1=9	G2=1	DLID=ber_Latn	BODY=Tabrat zi/ i Wasim. | Le RIFAIN\nTabrat zi/ i Wasim.\nCa n tmeslayin ttɣimant ɣzint di buḥbel n bnadem. Cḥal ma ikka idder wer izemmer ad tent-ittu, ɛemmers ad as-raḥent zi leɛqel. Ammu: Tteɛqlaeɣ Wasim Busettati, deg ijjen uɛecci deg Imzuren, d aḥudri, d azegrar xaf-i, d azdad. Ɣir iẓr-ayi i twalat tamezwarut, yus-dd ɣer-i idarreɛ-ayi. Adarreɛ-nni i zi ittaca bnadem belli bab-nnes ikessi ijjen wul d acemlal, ul yemɣer. S tḍeḥḥakt yenna-ayi: » ma texsem ad tenɣem Naṣar ay imcumen? » Nniɣ-as: « urid d neccin i yexsen maca d Imcumen« , ta d ijjen tḥajit-nniḍen ad dd-yas lweqet-nnes.\nWasim ḥekmen x-as s ɛecrin isseggusa. Ttxayaleɣ Wasim ad dd-yeffeɣ zi leḥbes di 2037. Izemmer ad yili tbeddel tafizyulujit-nnes, tifras n wudem-nnes. Maca xminni ɣa idarreɛ i bnadem ad dd-kid-s yaca lwaḥedd ila d Wasim. Wasim iqqimen d Wasim.\nD manaya i yemken i zi yuca ula d Ḥamid Lmehdawi, netta ittemlussun aked Wasim di leḥbes. D netta yufa-t akid-s, ittekkes x-as imunas zeg wul. Tili yeqqar-as: « Wer tteqniḍ, qa neccin uran x-aneɣ leḥbusat« .\nYeqqar-ayi ameddukel-inu Ḥakim, ig izedɣen wussan-nni deg Imzuren: « tessned, Wasim yecna » . Mamec ɣa igg ca n ijjen ittxes iles-nnes, tammurt-nnes am Wasim wer ittili ca yecna? Kter zi manayenni, din tazdugi n buḥbel. D manaya i ɣa tessned ass i di ɣa mmelqant tiṭṭawin-nnec/m aked tinni n Wasim.\nNessen belli ibedjerwaḍen n djiret, ɛewwlen ad selsqen ttiki n « lɛunef » i lḥirak x weɛrur n ijjen am Wasim. Yina ma d ibuhaliyen? Mli tennam ḥedd nneḍni, ad yili negga ixef-nneɣ axmi numen, ad namen deg ixef-nneɣ ila negga ca n tmeslayin wer tent-neggi. Amecnaw wenni deg ufilem n « The Shawshank redemption » i tuɣa iɣellan yudef ɣer taddart yufa tamɣart-nnes nɣint uca ittɣil d netta i tt-inɣin . Maca Wasim, netta d « ddalil » kunṭra i ibedjerwaḍen n djiret.\nRxum-as-dd i Wasim ad iderreɛ i yemma-s d baba-s, jjem-t ad ixes Arrif-nnes/nneɣ. Rxum-dd i yeḥramen marra ummri qaɛ.\nƔer ɛawd: Acraf Mudid ttuɣa yeggur ad ineɣ ixef-nnes


Q=15	C=12	SS=10	LS=1	PS=0	DC=0	LC=0	SD=0	BS=5	G0=69	G1=35	G2=12	DLID=ber_Latn	BODY=Baz'Art Poétique: Aɛeqqa n ṣber, sɣur Murad Irnaten\nAɛeqqa n ṣber, sɣur Murad Irnaten\nIllustration prise dans Princesse Sheherazad\nAɛeqqa n ṣber\nMacahu, Rebbi ad tt-yesselhu, ad teg asaru ad taweḍ annect n ujgu.\nḤekkun-d, asmi ihedder kullec, tella yiwet n tmeṭṭut d taǧǧalt, argaz-is ur s-d-yeǧǧi ara dderya. Teqqim-d sakin tmeɣbunt weḥd-s la aqcic la taqcict, ur tesɛi ḥedd d amwanes, yenɣa-tt lweḥc, ulac w'ara s-yekksen lxiq.\nYiwen n was, tekker-d sbeḥ tafejrit, tebda taẓallit, dɣa tmuqel ɣer tesga twala tacmuxt, terra-d nehta werǧin s-tesli, tenna deg wul-is : « Ah ! Mennaɣ a wi yesɛan yelli-s xas ulama tacmuxt-inna, ad att-isɛu d tamwanest, ad tekkes fella-s lḥif d wurrif». Akken teɣra ɣer tegnawt, terra-d leqedra s wawal, dɣa din din, urɛad d-suli ameslay, s lqedra n bab n yigenwan terfed s tadist, kra n wussan kan terba-d, tesɛa-d tacmuxt. Tneṭq-d tecmuxt-nni, tneggez-d ɣer wadda n tɣerɣert, tenna-yas : « Aqli a yemma ! Ad kem-wansaɣ, ad kseɣ ɣef ul-im lḥif d wurrif akken tmennaḍ...». Akken i tt-twala, tegguma lqaɛa ad att-tawi si lferḥ, teqqar kan : « Ḥrez-i yelli ! Ḥrez-i yelli ! ». Seg wass-n taǧǧalt tesɛa yelli-s.\nTtɛeddin wussan d wuḍan, xas akken tekksa-s lxiq ussan-nni imezwura, taǧǧalt tebda tettmilli di yelli-s tacmuxt, teɛya di lhedra n lǧiran d tin n tnuḍin, amek ara trebbi tacmuxt yeṭfen tasga : « tilawin akk sɛant dderya tumɛint, nekk sɛiɣ-d tacmuxt ur tettembiwil ur txeddem ur reddem ». Yiwen n wass, tekker-d sbeḥ, uqbel ad taki tecmuxt, tḍeqqer-itt, tsedda-tt deg wafrasen. Lawan-nni, iɛedda-d uzrem, iwala-tt, teɛjeb-as, ijmeɛ-itt, yewwi-tt s axxam-is.\nAzrem-nni, yesɛa lqedra. Mi yekcem deg yimi n tewwurt ad yuɣal d amdan, mi t-yefka umnar ɣer berra, yettuɣal d azrem. Akken i d-yewweḍ s axxam iruḥ ad tt-isers ɣef teḥnact, tecceḍ-as ger yifassen-is tecmuxt-nni, teɣli, terreẓ, teffeɣ-d deg-s teqcict, dayen kan i d taqcict ! Ayyur deg yigenni nettat di lqaɛa. Tawenza-s d tawraɣt ad s-tiniḍ d ddehb yuraden, taksumt d tamellalt am teftilt ireqqen, tiṭ-is d aɛeqqa n uzemmur yewwan, tiḥnakin-is d lwerd azeggaɣ yefsan, taɣenjurt xas kkes-d yi-s asennan, taqemmuct d ɛecra duru yeflan, ma d taɛenqiqt, mi teswa ad ḍehren waman. Akken i tt-iwala uzrem yefreḥ, yerra-tt d yelli-s, yerna iḥemmel-itt am umemmu n tiṭ-is. Seg wakken taqcict amzun d ayyur, Tiziri i s-iga isem, isker-itt am wakken d yelli-s i d-yekkan seg yidammen-is. Simmal tettnerni simmal ṣṣifa-s tettnerni, tiṭ i tt-yeẓran ad tt-tmenni, ilmeẓyen akk bɣan-tt; ɣer tala m'ara tɛeddi, win tt-iẓran ad yessefru. Baba-s, Azrem, akken tt-yeẓra tewweḍ d tilemẓit, tebda tettissin d acu i d ddunit, yugad fella-s si tmuɣli n medden, yerna yugad ad tt-smesden ad s-mmlen lbaḍna i s-yeffer acḥal d aseggas, dɣa iqḍeɛ-as tuffɣa, iga-yas amnar d talast, akken ad yerr fella-s allen. Yal m'ara d-iḥder ad yeffeɣ ad s-yendeh : « Ha ! A yelli ḥader i wumi d-telliḍ tawwurt neɣ ad k-m-yefk umnar ɣer berra ! Kem a yelli d nneya, imdanen ur sɛin ara laman ».\nYiwen n wass, yeffeɣ uzrem am wakken yuɣ tanumi, yeǧǧa Tiziri deg uxxam weḥd-s. Akken tebda tettḍummu, teldi-d tawwurt ad tsuffeɣ afrasen, akken i tt-id twala tǧaret-is, ɣeẓẓant-tt-id tismin imi tt-teẓra tecreḥ am yiṭij n sbeḥ, dɣa tebɣa ad tt-tesnuɣni, tluqeb-itt-id tenna-yas : « A tin i d-irebba uzrem ». Tiziri tewhem ayɣer i as-d-tenna akken, testeqsa-tt : « Di leɛnaya-m ma ur d-iyi-temliḍ lmaɛna n wawal -agi i d-tenniḍ ? ». Terra-yas-d : « baba-m ihi, d azrem ». Akken tesla i wawal-nni, tekcem s axxam, temdel-d lelwaḥ, terra-tt sakin i yimeṭṭawen, tru almi d ayen. Mi d-ikcem baba-s yufa-d akken imeṭṭawen deg wallen-is isteqsa-tt acu yellan, dɣa teḥka-yas-d, tenna-yas : « ass-agi tluqeb-iyi-d tǧaret-nneɣ, tenna-yi baba-m d azrem, ilaq tura ad iyi-d-tesfehmeḍ ». Azrem irkeb-it umeskun, yeggul ad d-yerr ttar di tin i d-iɣeḍlen imeṭṭi deg wallen n yelli-s, tin yebɣan ad-tefḍeḥ lbaḍna-s. Isfeḍ-as imeṭṭawen i yelli-s yenna-yas : « d tismin i tusem seg-m, ihi, mi m-d-tɛawed tenna-yam-d akka ini-as argaz-im yebɣa-yi, ad iyi-yaɣ, ad s-d-sɛuɣ aqcic, yerna ad akem-yeǧǧ ». Imi yeẓra tameṭṭut n lǧar-is d tiɛiqqert yebɣa ad izzu tassa-s.\nAzekka-nni, teffeɣ-d daɣenni ɣer yimi n tewwurt, tluqeb-itt-id tǧaret-is i tikelt tis snat, tɛedda terra-yas am wakken i s-yenna baba-s.\nMa d azrem ittheggi-yas taxnanast i tǧaret-nsen. Iruḥ ɣer lǧar-is i s-d-iḍelben yakan afus n yelli-s yenna-yas :\n« Qebleɣ ad k-fkeɣ yelli, acu kan s ccerṭ. Ad k t-id-iniɣ asmi ara teddu ». Win yeqbel.\nTaǧaret, ijreḥ-itt wayen i s-tenna Tziri, tessaweḍ-as-t akken yella i wergaz-is. Yenna-yas-d d tidet.\nTiziri ad teddu d tislit, ad tt-yaɣ lǧar-is, taǧaret yezza yimiḍ-is, yesraddem yeẓri-s. Azrem iruḥ ɣer lǧar-is ad as-imel ccerṭ yenna-yas : « ass-a ad k-fkeɣ yelli, uqbel ad teffeɣ seg uxxam ccerṭ-iw ihi ad iyi-tefkeḍ tameṭṭut-ik ad sweɣ idammen-is ». Argaz yeqbel ccerṭ n uzrem yefka-yas tameṭṭut tameɣbunt. Azrem yewwi tameṭṭut, iger-itt deg ukufi, yettraǧu kan ad teffeɣ yelli-s akken ad issew idim-is. Syennakin yenna-yas i Tziri : « A Tiziri a yelli teẓriḍ acḥal ɛzizeḍ felli, ihi uqbel ad teffɣeḍ seg uxxam ɛahed-iyi ur d tezziḍ ara ɣer deffir ayen yebɣun yeḍru ».\nTenna-yas : « Σuhdeɣ-k a baba-inu. ».\nMi d-yewweḍ lawan ad teddu, akken i tt-ifka umnar ɣer berra, temmekta-d tettu timceḍt d lemri i d as-ifka baba-s, dɣa mi d-tezzi ad ten-tawi tufa-d baba-s yuɣal d azrem idammen n tǧaret deg yimi-s, akken i tt-id-iwala yenna-yas : « ad kem-yexdeɛ Rebbi a yelli akken i d-iyi-txedɛeḍ, maɛna akken i terẓiḍ lemɛahda ara txelseḍ ». Tiziri teffeɣ seg uxxam n baba-s s imeṭṭawen, mi tewweḍ ɣer uxxam n urgaz-is, yules-as-d taqsiḍt n uzrem amek tella...\nTtɛeddin wussan, Tiziri terfed tadist, yerna ɣur-s uqcic amenzu. Ass wis- sebɛa, yeǧǧa-tt uzrem almi teṭṭes, yerza ɣer dduḥ, yewwi aqcic-nni, yessames-as imi-s i Tziri s yidammen. Mi d tekker sbeḥ, tufa-d mmi-s ulac-it, imi-s yeččur d idim, akken i tt-iwala wergaz-is yenna-yas : « A tameṭṭut amek teččiḍ mmi-m ? Mazal idammen-is deg yimi-m ». Tagujilt tejreḥ tasa-s, tedderɣel seg yimeṭṭawen tenna-yas : « Ay argaz wah ! Xzu cciṭan ! Amek ara ččeɣ tasa-w, kreɣ-d sbeḥ ufiɣ-d mmi ulac-it ! ». Yenna-yas : « Semḥeɣ-am tikelt-a, meɛna ur tettuɣ ara ». Abrid-agi tɛedda temsalt. Terna kra n wussan, terfed i tikelt tis snat, tesɛa-d daɣen aqcic wis sin, yeǧǧa-tt baba-s almi teṭṭes, yusa-d yuker-as daɣen mmi-s, yessames-as idammen i yimi-s. Mi d tekker sbeḥ iffeɣ-itt leɛqel, ma d argaz-is, yugi ad tt-yamen tikelt-agi yenna-yas : « A tameṭṭut teččiḍ mmi-m daɣen, semḥeɣ-am tikelt iɛeddan, ma d abrid-agi tḥeqqeɣ teččiḍ tarwa-m, baba-m d azrem, amek ara txalfeḍ abrid-is ? ». Ulac s wacu ur s d-teggul ara, yugi ad tt-yamen almi tcuk deg yiman-is. Yenna-yas : « imi kem tetteḍ tarwa-nneɣ ur zmireɣ ara ad kemleɣ yid-m akka, ilaq-iyi ihi ad ɛiwdeɣ zwaǧ n leḥlal ad sɛuɣ dderga n leḥlal, meɛna uqbel ad tt-id-awiɣ ḍleb-iyi-d ccerṭ aneggaru tebɣiḍ ad am-t-id-xedmeɣ ». Tiziri terra timedlin i wul-is, tsenger iẓri-s s imeṭṭi. Amek ara teḍru yid-s ? Argaz-is ad s-d-yernu takna. Tefra-tt d rray-is tenna-yas : « ad k-d-sutreɣ yiwet lḥaǧa kan, awi-yi-d aɛeqqa n sber ». Argaz inuda yak leswaq anda ara yaf aɛeqqa n sber, ulac, iruḥ s amɣar azemni, yemla-yas-d anida ara t-yaf. Iruḥ yewwi-yas-t-id. Tiziri Iẓri-s ineggi kra yekka was d kra yekka yiḍ. Akken teṭṭef aɛeqqa-nni n sber inɣel-d wul-is, tebda tḥekku-yas, ayen yakk yeffer ufwad-is acḥal aya, iḍum-it-id yiles-is. Tḥekku i uɛeqqa teqqar: « d ta i d taqsiḍt n ddunit-iw a yaɛeqqa n sber ru ma d-truḍ, tesɛa-yi-d yemma d tacmuxt, a yaɛeqqa n sber ru ma d-truḍ, tsedda-yi deg wafrasen, a yaɛeqqa n sber ru ma d-truḍ, yufa-yi uzrem a yaɛeqqa n sber ru ma d-truḍ, isker-iyi-d, a yaɛeqqa n sber ru ma d-truḍ, yefka-yi d tislit i lǧar, ru ma d truḍ, ass-a ad yernu fell-i takna ru ma d truḍ ...» Nettat tḥekku aɛeqqa n sber yettimɣur, yettfukti, ijmeɛ akk ayen yellan deg wul-is, akken refden ad d-awin takna, Tiziri yuɣ lḥal tekfa-d taqsiḍt n ddunit-is, ma d aɛeqqa n sber iberren, yettfukti almi yewweḍ annect n ukufi, dɣa yeṭṭerḍeq fɣen-d seg-s sin warrac ttirriqen am yitran. Tiziri teɛqel tarwa-s, tessawel i wergaz-is, akken i ten-yeẓra yeḥbes tameɣra, temlal tasa d wayen turew, ma d azrem ikker-d ar yell-is yenna-yas : « a yelli d ajerreb kan i kem-jerbeɣ bɣiɣ ad tissineḍ ddunit, imi lemɛahda tgezzem am umenṭas ma d sber d lsas ur nettnefḍas ».\nTamacahut-iw asif asif, wwiɣ-tt-id seddaw useqqif, uḥric ad tt-ifhem ad tt-isif ma d ungif ad tt-yerr di rrif.\nPublié par Sonia LOUNIS à 9/22/2011 10:25:00 PM\nAnonyme 24 septembre 2011 à 15:13\nTamacahutt-a yuzzel wawal-is, yeqnunec, tgerrez nezzeh!ad k-yeâfu Rebbi a Murad, ternid-d afus-ik gher tira n tmazight, gedha yess-k, afud igerzen.\nAnonyme 24 septembre 2011 à 15:16\nD tidett telha nezzeh, ad i3n Rebbi kra n win ixedmmen ayen yelhan i teqvaylit. tanemmit tameqrant i Murad d Sunia.\ns ghur, Tilelli.\nAnonyme 24 septembre 2011 à 15:22\nAchal yessen ad yeglem Murad:\nAcebbub d akbal yewwan\nTihnakin d lwerd yefsan\nAllen-is d a3eqqa n uzemmur yewwan\nTaghenjurt ghas kkes-d yis asennan\nTa3enqiqt mi teswa ad dehren waman.\nD aqbayli d wawal, taqbaylit d tamarkantit s yiswen awid i ttarun. tanemirt-ik ghef wawalen-a ziden am tament. afud igerzen\nAnonyme 24 septembre 2011 à 15:24\nBravo Murad i Sonia, c'est meirvelleux ce que vous faites.\nAnonyme 24 septembre 2011 à 15:26\nTessewham tmacahutt-a, ma3na tgerrez. n leqbayel negh d tasuqilt? le3mer s sligh yerna hemmelegh timucuha.tanemirt-nwen\nAnonyme 24 septembre 2011 à 15:28\nTelha nezzeh! tanemirt-nwen\nAnonyme 24 septembre 2011 à 20:43\nAru, aru a Murad, ejj ul-ik ad yini i yellan deg-s ama s tmucuha negh s wayen nniden! ad k-yernu bab n igenwan tazmert d tikta yelhan ugar n wakka.\nAru a Murad aru!\nTanemirt-nwen i kec d Sonia ghef wayen akka texdmem.\nAnonyme 24 septembre 2011 à 20:45\nAwal-is igerrez, aglam kifkif!\nAd ihrez Rebbi ad isun, kemmelt akka dima ar sdat a tarwa.\nMakhlouf BOUGHAREB 25 décembre 2012 à 16:37\nAd tili d amenzut i usartu ara yettiɣzifen.\nMiɣiɣden, sɣur Jeǧǧiga Nat Benali\nDeux ombres dans la ville, par Sonia Lounis\nAmek a Rebbi ?, sɣur Qader Urrabiɛ\nFlammes dans la cendre, par Sonia Lounis\nImeslayen deg waḍu n Qader Urrabiɛ, tasuqilt n Sun...\nDes mots dans le vent, par Kader Rabia


Q=0	C=0	SS=0	LS=0	PS=0	DC=0	LC=0	SD=0	BS=1	G0=16	G1=8	G2=2	DLID=ber_Latn	BODY=Asfuggel n wass amaḍalan mgal takṛidt ɣef tmeṭṭut - La Dépêche de Kabylie\nAccueil Tamazight Asfuggel n wass amaḍalan mgal takṛidt ɣef tmeṭṭut\nAsfuggel n wass amaḍalan mgal takṛidt ɣef tmeṭṭut\nSi zik, izerfan n tmeṭṭut d wid n urgaz ur mtawan ara. Ur teḥbis ara temsalt dagi, imi tameṭṭut tettwaḥqeṛ seg tal tama. D ayen i yeǧǧan wid yekkaten ɣef yizerfan ssuturen ad as-d-yuɣal ccan d wazal. Ayen yesseqṛaḥen ugar, mazal llan wid i tt-yekkaten. Γas ma yella deg tallit-a ideg nella, fkan-as cwiṭ n yizerfan-is, am uzref n leqṛaya d uxeddim. Lameεna mazal yella fell-as leḥṛis d ameqqṛan. Dɣa, deg kra n tmura, ladɣa tinselmin, mazal argaz yettwali tameṭṭut i uxeddim n tkuzint, d usizdeg n lḥaṛa, d tarrawt n warrac.\nD tidet aɣilif-a yella deg ddeqs n tmura n ddunit, beṣṣeḥ ma yella nmuqel, amedya ɣer tmura n Tuṛuft ( Europe ), ad naf amgarad ageεmir deg tmuɣliwin. Ayagi imi deg tmura-nsen ssalin ccan n tmeṭṭut, fkan-as tilelli-s i tuklal, gren-tt deg yal ccɣel. Ur tt-krifen ara qeḍεen fell-as nnefs. D ayen i yeǧǧan wid yekkaten ɣef yizerfan n tmeṭṭut, ssuturen ad as-d-yuɣal ccan d wazal i ɣef tebna tmetti d usegmi n warraw-is. Ddeqs n tddukkliwin i iqeddcen ɣef waya, gar-asent Amezday ilelli n tullas n Uweqqas, i yettnadin ɣef yizerfan n tullas. Daymi i rran tajmilt i tmeṭṭut deg wass amaḍalan n mgal takṛidt ɣef tlawin, i d-yettilin di 25 unbir n yal aseggas.\nƔef waya, tikkelt-a ɛeṛḍen-d tabugaṭut Ɛwica Bexti i yettnaɣen si zik ɣef tmeṭṭut d yizerfan-is. Timlilit-a, tella-d ass n, 23 unbir yezgin, deg unalmas adelsan n Uweqqas. Dɣa temmeslay-d ɣef tmuɣli n tmetti ɣef tmeṭṭut s umata, d wamek i d-yewwi ɣef yimdanen ad bedlen yir tiktiwin i sεan fell-as. Ad d-nesmekti belli, ddeqs n tlawin i d-yerzan, ma yella d timlilit tesmurres akken ilaq. Di taggara, ad nekfu s wawal n yiwen n yilemẓi i aɣ-d-yennan ɣef wazal n tmeṭṭut : «Ama d yemma, uletma, neɣ d Nanna, akken qqaṛen wid yeɣṛan, tameṭṭut ḥṣan s wazal-is. Tameṭṭut am tzeǧǧigt, ma tbeddeḍ ɣuṛ-s, ad teǧǧuǧeg, ad tecbeḥ, meεna ma yella testehzaḍ deg-s, ad temmet».


Q=8	C=0	SS=0	LS=0	PS=4	DC=4	LC=0	SD=0	BS=1	G0=17	G1=5	G2=2	DLID=ber_Latn	BODY=Cfawat : 18 furar ass aɣelnaw n umaɣras - Tamurt | Isallen n tmurt\nHome Ulac Cfawat : 18 furar ass aɣelnaw n umaɣras\nMazal ar ass-a imḍebbren tettun wid yeɣlin ɣef tmurt, ala ɣer kra n tiddukliwin i mazal ttarran tajmilt imeɣrasen isebblen tirwiḥin-nsen akken ad yidir Uqbayli di tlelli d yiseɣ. Ulac d tawacult deg ulac agujil neɣ tuğğal. Σeddan acḥal iseggasen ɣef timunnent n Ledzayer, kra din ur ibeddel. Agdud mazal yettamen s tkerkas I d-yettawi yid-s udabu. timunnent d tallit ur d newwiḍ alami I tt-icrew Uqbayli merriɣet.\nTilufa mazal zzant di cfawa n Iqbayliyen. Acku d leεtab-nsen i d-yeglan s timunnent i tmurt n Ledzayer. Truḥ tallit, tuɣal-d tayeḍ. Annect mgaradent i kikif-itent, kra n temsal I d-yemger uqbayli si 1962 ar ass-a uɣent-d aẓar si tsertit n ukabar n leflani.\nAmecwar i d-telḥa timunnent ar ass-a, icuba ɣer tudert n llufan ttrajun imawlan am aggur n lεid. Mugren-tt s lferḥ d iḍebbalen amer a d-teglu s talwit d usirem. Urεad i d-tlul ɣellin wid i d-as-iheggan usu d wennar i deg ara timɣur. Zzin-as am ijudar wid i d-tessufeɣ si lqid. Ssulin-as-d wid ara tt-yesseɣlin uqbel a d-tezdi lqedd-is. Sya d uccanen, sya d itbiwen.\nTura mi ibda Uqbayli ifehhem timsal, ittuḥettem ad yerfed amennuɣ s timad-is, ad inadi ɣef tidet, ad innaɣ ɣef teqbaylit-is. Maca seg 62 ar ass-a mazal itenneḍ, itezzi am tzizwit nni taderɣalt akken a tekcem ɣer lɣar-is. Ur iferreẓ anawa i d aεdaw anwa i d gma-s. ɣer da i d-yessaweḍ Uqbayli, d tta i d lɣella i d-yemger si leεtab d umennuɣ n wacḥal iseggasen. Cwi kan imeɣrasen yeɣlin ur ẓrin kra.\nPrevious articleImal n Teqbaylit : ma tenqeḍ deg ulawen d yilsawen n imawlan-is, i wumi-yas tira?\nNext articleAli Tunsi, aqerru n temsulta n tmurt n Lezzayer yettwanɣa\nSɛid 22 Dujember 2018\tAt\t10h49\n« icuba ɣer tudert n llufan ttrajun imawlan am aggur n lεid »\nA mmi γas ssefhem-iyi, awal yeḥwağ asefru!\nSɛid 20 Furar 2010\tAt\t14h01


Q=15	C=9	SS=12	LS=0	PS=0	DC=0	LC=0	SD=0	BS=6	G0=46	G1=12	G2=3	DLID=ber_Latn	BODY=Mueḥnd u Yeḥya : … et la Révolution teţkemmil ! – La Kabylie autrement\nMueḥnd u Yeḥya : … et la Révolution teţkemmil !\nWin ijebbden amrar à force à force, yiwen wass ad d-yeqqers, win irekkin tixmirt à force à force yiwen wass a ţ-yečč, win ixeddmen à force à force yiwen wass ad yeɛyu !\nAha tura suffɣet-d tiportfayin-nwen, neɣ ? Yeḥḥu ! Dayen waqila iserreḥ yiles-iw.\nAsmi akken nxeddem le théâtre, awah winna i ɣ-yewten nekkni, yewwi yid-es tasaruţ, ccaɛb iruḥ deg-sent, nekkni …\nYiwen wass ruḥeɣ ad lesqeɣ les affiches. Kecmeɣ ɣer lqahwa dagi di Pwaten, ufiɣ amɛellem deffir ukuntwar, ki sseltan. Yenna-d dacu ara tesweḍ ?\nNekkini leqhawi-yagi, c’est rare ad kecmeɣ ɣer lqahwa.\nNniɣas : Wellah ma ẓriɣ!\nYenna-d : Xemmem !\nYiwen aɛni yusa-d si tmurt melmi kan, ur yesɛi ara lekwaɣeḍ. Déja deg uswiɛ-nni tẓeyyer aṭas ɣef les Algériens. Yessirid lkisan llah llah kan. Yenna-yi-d wemɛellem dacu ara tesweḍ ?\nNniɣ-as : Euh !\nYenna-yi-d : Xemem , xemmem.\nYenna-yas, hata-n kan, i winna : Wigi tɛeddan, wigi ! Eyyaw lubyan taqurant ! A-s-fkeɣ lxedma ţ-tikci, yerna ilaq a-t-ţxelliseɣ.\nLqahwa terka maččI d kra, wagi yakk d le benefice. Akelyan drus i gellan, ijmaɛ-d laɛqel-ik ţtuɣ yakk les affiches-nni. Lukan ţ-tamɣart i sen-id-yewqem dagi aţ-ţafeḍ ur teţţafeḍ ara abrid, ad d-yekcem ukliyan ur tesɛiḍ anida ara iruḥ, alors ţruḥun-d ɣer dagi kan. Mi d-yekcem ukliyan : _ Dacu ara tesweḍ ?\nNniɣ-as : Euh ! Wellah ma ẓriɣ !\nYenna-d : Xemmem xemmem, ɣur-k le temps. Lɛib d winna yeţţakren neɣ d win yeskiddiben, d winna i d lɛib. Win izemren ad yexdem yeţţagi ad yexdem, d afenyan, winna ulac lɛib i t-yifen. Win yellan d igellil surtout ma ixeddem, winna mačči d lɛib, au contraire, d argaz !\n-ţ-tarkast, wi !\n-A ur kfun fell-aneɣ yergazen am neţţa, keččini tura !\nLqahwa terka, wissen ma nniɣ-awen-id. Yugar ibeɛɛac a les clients : twerrek ddunit, kessen ţtawin ţtaran kann akka, amzun d axxam-nsen.\n-Keččini tura, tewwdeḍ-d ɣer dagi, teṭtseḍ, teččiḍ, teswiḍ, lxedma aql-ak txeddmeḍ, labas i telliḍ , a-ţḥemdeḍ Rebbi i k id-yessemlalen yidi. Ih ! d mmi-s n tmurt-ik nekkini, ur ţzembil ara fell-i ! Dacu ara tesweḍ ?\nNekkini leqhawi-yagi, c’est rare ad kecmeɣ ɣer lqahwa. Dacu ara sweɣ tura ?\nNniɣ-as: Win ijebbden amrar à forceà force, yiwen wass ad d-yeqqers.\nYenna-d: Amrar, amrar ? Amrar !\nJebdeɣ-d amar ad yenhez wedrar.\nLlan 4 neɣ 5 qqimen ɣer ṭtabla, tessen lbirra, laɛben lkaṛta. Wet kan, wet kan, teḥma ddaɛwa. Yiwen ad d-yesttentun di tmacint-nni ileḥḥun s 20 n duṛu. Baci ad awen-iniɣ amek yebda neɣ amek yekfa, wellah ma zemreɣ, ur fhimeɣ ara dacu i d-yeqqar.\nIɛedda-d uɣerda, amcic nniqal yeṭtes, yelli-d yiwet n tiṭ, dɣa yuɣal i iḍes. Dayen meskin twet-it tmaggirt, terna-yas llaqya : yesraɛ kan yeqqim.\n-Amrar, amrar, amrar. Ihh! Ziɣ d amrar i k-id-yecqan keččini! Degmi akkagi, ɣer wigi, seɣres ɣef yiman-ik, wigi ? Amrar-nsen ɣezzif, wgi ! Atenan atenan, aɛni d aḥemmel i yi-ḥemmlen, mi mreḥba tamara, ula aniɣer ruḥen. Zik-nni, wi, asmi xeddmen. Wamma tura ! Zik-nni win i d-yeṭtfen ccehriya-s, a-ţ-id-yawi alamma d afus-iw. A-s-iniɣ amendder ma ur ak-ɣlin ara deg webrid ! A d-yini: aha’, wellah ma ɣlin iyi. Anɛam ih ! Wamma tura, si ssbaḥ alamma ţ-tameddit, a-ten-id tafeḍ sqerqren-iyi dagi am tyuzaḍ, mazal-ik ! Dacu ara tesweḍ tura ?\nNniɣ-as : E !\nYiwen aɛni yexser, neɣ amek, sbbaben-as kulecc. Dɣa yessker čaqlala, yenna-yas : Allih, nɛeldin n laɛb am wagi !\nDɣa frefren yakk, amɛellem yuggad a-s-ččen aṭurni neɣ sin, yewwed-iten-id din din. Lḥasun, ixus kan wemɣar-nni yellan si tribunal n Tizi-Wezzu, ur ẓriɣ ara ma mazal-it. Yewqaɛ ṭalaɛ habeṭ, c’est à dire teggumma a ţefru, mačči alluy d uẓubbu a les brobros, nɛeldin n le berberisme n taɛkum.\nWinna i s-yennan nɛeldin laɛb am wagi ixelles-iten quand même. Yenna-yas: Awi-d tura, ernu-d un coup. Bla Rebbi ma qqleɣ ad d-ḍewreɣ ɣer dagi .Ó\nAmɛellem yuɣal ɣer deffir ukuntwar, ɣer la voûte (?), yerna-yas-d un coup.\nAd ṭtfeɣ kan imi-w, ala, nniɣ-as : Waqila sruḥen-ak akliyan !\nYenna-d : Tameddit a-t-id-tafeḍ da. Sanda ara iruḥ uqadum uxessat, ɣer yemma-s ahat ? Kestubwa?\nNekkini leqhawi-yagi, am akken i wen-id-nniɣ, c’est rare ad kecmeɣ ɣer lqahwa.\n-Dacu ara sweɣ tura?\n-Wellah ma ẓriɣ !\nAmɛellem ur t-yaǧǧib ara lḥal. Yenna-d: A-ţeṭtdeḍ, neɣ a-ţeffɣeḍ!\nHata wayen ur ḥemleɣ ara ! Nniɣ-as: Aɛni d yemma kečcini akken ad yi-tessuṭtdeḍ ?\nYenna-d: Aɛni d yemma-k nekkini akken ad yi-teqqimeḍ dagi baṭel ?\nYerna ruḥeɣ-d ad lesqeɣ les affiches ! ṭtfeɣ kan imi-w, refdeɣ tabalizt-iw, nniɣ-as : Ihi aql-i ffɣeɣ !\nYenna-d : Lukan les clients yakk akka am kečcini, ad sɛuɣ lqahwa di Pwaten !\nXemmeɣ, xemmeɣ, ufiɣ c’est exact. Et la Révolution continue !


Q=10	C=0	SS=0	LS=10	PS=0	DC=0	LC=0	SD=0	BS=1	G0=6	G1=6	G2=3	DLID=ber_Latn	BODY=Ad d-tili tfaska n tazart - La Dépêche de Kabylie\nAccueil Tamazight Ad d-tili tfaska n tazart\nAd d-tili tfaska n tazart\nAd d-theggi temnaḍt n Bni Mɛuc tafaska n tazart ara d-yilin ɣef teɣzi n semmus n wussan, seg 1 ar 5 tuber 2019. D taẓrigt tis 17 ara d-yezzin aseggas-a, imi nuɣ tannumi yal aseggas akka imir-a tessuddus-d temnaḍt-a i d-yezgan deg tama n Ṣedduq leqdic-agi. D tiddukkla tadelsant Figuiculteur n Bni Mɛuc ara as-yilin i lmendad i tfaska-a s tallelt n tɣiwant. Ɣef wakken i d-nnan kra seg yimsuddsen n leqdic-a, “Ahil ad yili d anesbaɣur, ad neɛreḍ amek ara yif tidwilin yezrin”. Deg wahil, ad d-tili temsikent ɣef teɣzi n yakk ussan n tfaska, aṭas n tewsatin n tazart ara d-yersen deg temsikent.\nWid ara yerzun ɣer umkan ad d-skeflen leṣnaf yemxalafen n tazart i tekseb temnaḍt-agi, akken daɣen ara yili lḥeq n wid yebɣan ad aɣen, imi ad yili uznaz n yisufar-nniḍen igamanen insayanen am tazart taqurant, zzit, ddeqs n tewsatin n tamemt taḥrurt, akunfitur n tazart, lxel n tazart … Ma deg sin n wussan imenza n tfaska, yeɛni azekka n aram d seldazekka n ahad, ad d-yili yiwen n usarag aɣelnaw, d asarag ussnan adamsan amezwaru ara d-yilin di tmurt n Lezzayer ɣef usafar n tazart, deg tesnawit Loudjani Hachemi deg temdint n At Mɛuc, s uttiki n tesdawiyin n Bgayet d Sṭif.\nDeg-s ad d-awin awal ɣef tarrayin tussnanin d tdamsanin d wamek i d-yettili unadi deg ṣṣenf-agi n tazart akked unamek n tuẓut-ines deg tmurt n Lezzayer s umata. Tafaska-a, ad tili daɣen d tagnit i yifellaḥen ad d-mmsemlilen gar-asen, ad mmeslayen u ad mbaddalen tirmi-nsen i lfayda n unegmu n usafar-a n tazart. Deg ttiɛadat i iɛeddan, aṭas n yimdanen i irezzun ɣer tfaska-a, akken ad d-awin ama d tamussni ama d asekfel n wayen ur ssinen ara.\nI usmekti, tettuneḥsab temnaḍt n At Mɛuc d tamnaḍt ideg tuget lɣella n tazart deg yakk tamurt n Lezzayer. Tettwaxdam lɣella-a akken iwata sɣur imezdaɣ-is seg wid iḍefren lḥirfa-a, armi taggara-a llan wid yesseftin tadrimt, gan tikebbunay timecṭaḥ, maca ssarmen amer tɛawen-iten Tenmehla d Teɣlift n tfellaḥt akken ad sseftin ugar di ccɣel-a, acku d asafar yesɛan azal, i d-yettuɣalen s waṭas n lfayda ama i umdan, ama i tmurt s umata.


Q=0	C=0	SS=0	LS=0	PS=0	DC=0	LC=0	SD=0	BS=1	G0=44	G1=21	G2=6	DLID=ber_Latn	BODY=Aɣmaz s tmazight - La confédération des Iflisen Umellil\n<< Espace virtuel versus espace... Les Algériens entre le paradis... >>\n7 août 2011 7 07 /08 /août /2011 22:20\nAɣmaz s tmazight\nImceddalen : Lɣiḍ n yicimuṛen\nTaɣiwant n M’chedallah tettidir ussan-a deg yiwet n lḥila n lɣiḍ d lḥers i yessawḍen ilmeẓyen ur nxeddem ara almi medlen tiwwura n uxxam n daira, tid n srabes n uxeddim (ALEM) d sonelgaz. tiwḍin ɣer rray yecban wa deffir-s yiwet n ssebba i yesserfan ilmeẓyen mačči d kra. Ihi, taluft tebda-d mi akken yiwet n tkebbanit n lɛassa teḥwaǧ ad tessexdem azal n 60 n yilmeẓyen yessawḍen di leqraya s aswir wis-sin n tesnawit. Dinna dɣa i yekker wah ruḥu, imi aṭas n wid yebɣan ad xedmen maca ur ṣṣawḍen ara ɣer ccerṭ-agi n tkebbanit. D ayen i yeǧǧan ihi ilmeẓyen-a sxedmen iɣil s umdal n tebbura n srabes yeccerken di cɣel-a.\nIwakken ad d-afen tifrat i taluft yecban ta, yettenfufuden yal ass, takebbanit tgegzem-itt di rray iwakken ad tejbed asuter-agi-ines n yiɛessasen. D ayen i yeswehmen imdanen i yerǧan ad yettwakkes ccerṭ-a n uswir n leqraya.\nƔef leḥsab n yisallen i aɣ-d-yeɛḍen, rray yecban wa d win ara yernun zzit i tmes mačči d lehna ara d-isers. D acu kan, mazal kra n yimdanen i yettnadin tifrat, ahat ad d-rren i teɣri n yilmeẓyen-agi.\nTubiret : Leɣla n yisufar n wučči\nAm yal remḍan, tthabin yimdanen ad aɣen abrid n ssuq. Isufar n wučči ssemɣayen-d tiferrawin, tikwal ttawḍen s anda ur asen-yettizmir ara umdan ad ten-id-yaɣ.\nUlamma deg wussan imezwura n waggur-a ur d-iban ara leɣla s wudem iṣeḥḥan, maca taggara n ddurt tuli s waṭas ssuma n waṭas n yisufar. Di ssuq n temdint n Tubiret, win akken yettwasnen yakan s tlilin n yal taɣawsa yernu s ssuma yettwaqbalen ibeddel ṣṣifa-s tikkelt-a. Amek ihi, kilu n lqares yewweḍ ɣer 300 n yidinaren, lbaṭṭa 45 n yidinaren, talubyant 120 n yidinaren, ẓrudiya 50 n yidinaren. Ayen yessewhamen daɣ, mi ara tafeḍ ayen i d-yettasen seg tmura n lberrani am lbanan s ssuma n 120 n yidinaren, ttmeṛ i d-tettak tmurt nneɣ s 450 n yidinaren.\nTizi Wezzu : gar loto d domino\nWid yennumen ttruḥun, iseggasen iεeddan, di remḍan γer temdint n Tizi Wezzu ad afen tbeddel mačči d izli. Iberdan yettilin ttaččaren s ṭṭunubilat d yimdanen uγalen qrib d ilmawen. Seg wassmi i yettwakkes uznuzu deg yiberdan d usufeγ n ttawilat n usiweḍ (ifurguyen) γer berra n temdint, imesdurar uγalen ur sṭuqquten ara tikli γer temdint. Xas akken tuγal-d lhiba tamdint : ulac lxuf, tenqes tukerḍa, tikli di liser… meεna llan wid yettwalin aya s yir tamuγli ladγa wid-nni yesnuzun lxeḍra d lfakya. Yal ass ara d-ilalen, ad d-yili ujdid seg lğiha-nsen imi tteεraḍen yal tikkelt ad d-uγalen γer yimekwan anda ttilin zik, acu kan imḍebbren n lwilaya ur ten-ttağğan ara. « Zik di remḍan ur tezmireḍ ara ad tembiwleḍ di temdint : ččuren yiberdan d sselεa. Ad tafeḍ ayen tebγiḍ. Tura ula d leḥcic n ccerba yeγba. » Akka i tesḥassef yiwet n tmeṭṭut. « Akka i tella temdint di leftur-nni, ur yili d acu ibeddlen. Yella kan ciṭ-nni n lxilaf deg yiḍ imi d-yettili ccna deg uxxam n yidles Mulud Mεemmri. » Ikemmel yenna yiwen umezdaγ n temdint.\nMa d remḍan di tudrin n leqbayel yecba tayaziḍt-nni n At Belqasem ‘’yiwen n ubrid i tessen.’’ Bexlaf wid yettruḥun γer zyara n yimawlan neγ γer uḥewwes, amur ameqqran ttawin abrid n lqahwa neγ n lğameε. Wid yesεan zher zemren ad d-afen amkan i kra lweqt γer domino uqbel ad tebdu loto. Iseggasen-agi ineggura, ḍewren-tt akk iqahwajiyen γer loto, faqen tesεa tadrimt ugar ayen-nniḍen. Ihi akka aggur kamel, gar uxxam d lqahwa. ‘’Remḍan yuγal d lεada mačči d lεibada’’ i aγ-d-yenna Meqqran.\nUlamma tɣabem, mazal-iken deg wulawen.\nTawacult n tɣamsa n Tubiret yeɣli-d fell-as leḥzen mi akken yewweḍ leɛfu n Rebbi yiwen seg yiɛeggalen-is. Wagi d Nacer HANICHE, i teccelqef tmettant di lɛemr-is 48 n yiseggasen. Deg yiseggasen n 80, mi yella yakan yeqqar deg tesnawit Mira n Tubiret, Nacer yebda yesnunnuc akka d wakka s ayen icudden ɣer yidles d tutlayt-is tayemmat. Ɣas ulamma d tallit n lḥers,yegguma ad yefcel. Mi yewweḍ ɣer tesdawit n Tizi Ouzou, yufa annar ideg ara yeqdec. Din, yesdukkel leqraya d umennuɣ. Kra n yiseggasen akka, yuɣal d aselmad n “les sciences physiques” di tesnawit. S kra n wanda i d-iɛedda, ala lxir i ttmeslayen fell-as, imi inelmaden-is wwin seg-s agerruj. Ur yeqqim ara kan akka deg uselmed, imi amennuɣ i yebda seg temẓi-s ikemmel-as deg unnar n tɣamsa, deg “La Tribune”. Tira-s tuɣ abrid n tidet d uḥareb ɣef yizerfan n umdan. Imi anda yella lbaṭel, ur t-yekbil ara. Ula d tamehla n usegmi n Tubiret ad d-yeǧǧ deg-s ilem ur nettwaɛmer, imi dinna i yella ixeddem taggara-agi. Ass-a, Nacer iruḥ, yeǧǧa-d deffir-s tameṭṭut d tlata n yigerdan, akked ṣṣifat n tirrugza, tagmat d nnif ara d-icehden fell-as.\n17 n yiseggasen- aya amzun d iḍelli ! ulamma tɣabeḍ, maca mazal-ik. Yak yella deg wawal: Yella lbeɛḍ yella, ulac-it, yella wayeḍ ulac-it, yella. Kečč, seg wid yellan, acku tteswira-k tezdeɣ gar wallen.\nAy aḥbib n tegrawla, akken i yecna fell-ak win akken i n-yernan ɣur-k, turiḍ amecwar n tudert-ik s yisekkilen n wureɣ. Ul-nni-inek iḥebsen, yeččur d lehmum i izedɣen tamurt, tin akken i tessarmeḍ ad tfeǧǧeǧ. Tuɣeḍ abrid n umennuɣ ɣef tlelli, izerfan d tidet iwakken azzayri ad yezdi lqed-is di tmurt-is. Tilufa ṭṭuqtent, ta tcerreq, ta tɣerreb, kečč tettnadiḍ anda texreb almi i tɛebbaḍ i wul-ik ayen iwumi ur yezmir ara.\nAss-a, tasaft n Ugemmun ad ak-terr tajmilt, tin akken i tuklaleḍ, imi yal aseggas tawacult-ik d leḥbab-ik ttadden-d s aẓekka-s, iwakken tasuta ara d-yeflalin ad tkemmel deg ubrid i d-tnejreḍ.\nTelliḍ di lmendad i waṭas n yineɣmasen, telliḍ allen i wacḥal d ilemẓi, tezgiḍ d lakul i kra n win akk zedɣent tismin ɣer tugdut. Teddreḍ d amagday, temmuteḍ d agrawliw !


Q=11	C=11	SS=4	LS=0	PS=0	DC=3	LC=1	SD=0	BS=2	G0=49	G1=33	G2=12	DLID=ber_Latn	BODY=Matta n Tmaziɣt tunṢibt ara ad yalin ? - Inumiden\nJugurtha Hanachi Suivre sur Twitter Envoyer un courriel 5 avril 2016\n524 5 minutes de lecture\nDeg tikelt-aya taneggarut yeri usili d usehwi ɣef temsalt n Tmaziɣt ; ma nutlay fell-as ma hennid d iles n imaziɣen n Dzayer s tɣemṛay-nnes jemla. U xaṭer timawit neɣ tutlayt n bunadem nettat d taḥmilt ; yifen tiɣawsiwin yyiḍ am lmakelt d tmezduɣt, ayef yetbedda wemdan u ad iseggem iman-nnes amek ilaq aldira ad as-d-iban webrid n tmudri deg tmetti-nnes ; neɣ de gammas n tmettiyin yyiḍ.\nAmennuɣ ɣef Tmaziɣt ad tili d tunṣibt ur aɣen-yezmir-ca ad t-nekta deg terbaɛt n tektabin ; axaṭer uglen yudan ula d idammen-nsen seg kem-aya n isuggasen. Aɣen-ihemmen nečni deg aḍriṣ-aya netta d asurif aneggaru ani yemda usaru mani tetna Tmaziɣt d iles unṣib u tudef aked deg tamendawt taneggarut-aya ayef yefren usqamu aɣelnaw, u netta d asurif ay yiɛermen labas ma nuqqel ɣer wa ayen ay yiɛeddan. Beṣṣeḥ matta n Tmaziɣt-aya ad d-yalin u ad d-iweṣfen tmetti tadzayrit s lekmal-ness u ad d-yuɛan azal i tmeslayin tiyemmatin n wegdud uk ? Ma nezmer ad nesseqṣi u ad d-nini d Tamaziɣt d tatrart yetwaxelqen da-ya kan s wayes yeṣṣiwweḍ asili n imusnawen d imeɣnasen ; neɣ d Tamziɣt di-n yenkeɛ wergaz d tmeṭṭut seg hemẓi n tqemmaḍin ?\nDa-yyitina ilaq ad neṭṭef taɣṛit seg ammas u ad nuɛa aqelmun ɣef ayen yetwannayen deg leqhawi d yeɣmisen ; waɛan ɣadi d wawra deg annar yessur deg-s lḥeb d ukerfa. Tamaziɣt-aya n ayet bab-nnes ; xseɣ ad iniɣ n imusnawen n yiles (tasnilest) d nehni ad yebbin u ad gnin mamek qqarent tiẓriwin ay yiqaɛden ɣef leqwanen usnanen n tutlayet deg umaḍal jemla kemla ; d Tanglizit, d Tafransisit s lexṣaṣ ay yebdan arzaw deg uḥric-aya n tesnilest seg lqern 17.\nDeg iles n bunadem ay yeqnen ɣer tmetti-nnes ɛerment rfayeɛ d sbayeb ayef i rezzu wemdan u yeqnen daɣ ɣer tutlayt-nnes netta u ɣer temnaṭ neɣ amkan ay yezdeɣ (1). Deg herrar n yal yict seg-neɣ ireffed gara-ness labas n lemmayer deg tmeslayt neɣ negget n umeslay ay yesbeḥrayen u di-na beɛd tweɛɛa-d lejwab i useqṣi : mani-s cek ? (2) Mala amek ay yiẓer David Cristal deg zmam-nnes « The Cambridge Encyclopedia of The English Language » arzaw deg lxilaf yellan jar n imeslayen n tict n tutlat (Tanglizit) deg mukan yemmefraqen yetɛin mliḥ ɣef useqdec yexda berk i yiswi n uweṣṣef. Cristal yeqqar belli ilaq ad nebḍa jar n sen n tmusal deg ayen yeɛnan tutlayt n Tanglizit : tamezwarut negget n umesli n temnaṭṭ, wis sen d ameslay n temnaṭṭ s yiman-nnes. Tamezwarut teweɛɛa ɣer wamek yetwanṭaq wawal (accent,pronenciation), tɣawsa ay yetɛawanen nezzeh bac ad tesned temnaṭṭ mani yezdeɣ bab n uherrar. Wis sen teweɛɛa ɣer tjeṛṛumt d umawal yettutcen tikti ɣef umkan ani yezdeɣ wemdan (dialecte régional).\nƔer Noam Chomsky, temsalt tif labas tiẓrawin tiqdimin dug uḥric n tesnilest. Chomsky iẓer beli ma nexs ad nerzu deg tutlayt seg tutlayin u ad nefhem taɣessa-nnes ilag ad nugur s labas wern leqwanen n tɣessa n tutlayt ; yeɛni tajeṛṛumt d imeslayen yetwanṭaqen, u ad d-naf tizemmar yyi-ḍ ur twazrayen-ca seg beṛṛa u yeqnen kan ɣer wallaɣ n wemdan (cognivitisme). S wawal yict, Chomsky ifeṣṣel mliḥ, ɣer-s netta tutlayt ukan tebḍa ɣer sen n timnalin yesɛan azal : tamazwarut tezmert n tutlayt yellan ɣer yal amdan (la compétence), da-y yuca amedya s uɣerẓul n wexxam ay yetnabaḥen berk, beṣṣeḥ ldufan ilemmed awal qičč s qičč id n wussan. Wis sen d azal a sɛan wawalen deg tutlay (la performance), u s ta-y ad nezmer ad nɛeddi seg leqwanen iqbuṛen n tesnilest (tajeṛṛumt d negget n umesli) ɣer tɣawsiwin ur twaqqarent s yimi ur twaẓrayent ɛinani ; tamedya leḥwal n tnefsit d wallaɣ n wa ay yettutlayen ma yella yecreh neɣ d ameɣcuc (3).\nMa neẓwa ɣer Tefransisit, ad d-nlaqqa André Martinet yeqnen azal n tutlayin yexḍa ɣer leqwanen n tira neɣ n wenṭaq beṣṣeḥ s unamek ahent-yifen uk ; yeɛni tawwuri n tutlayt (la fonctionalité, le foctinalisme). Ɣer Martinet amek teqqen tjṛṛumt ɣer leqwaleb n wawal (unité linguistique) ; lemɛani neɣ inumak yefren deg yal lqaleb ur ilaq-ca ad t-wakksen seg-s xaṭṭer yetwaḥsab d amur seg-s (4). Amawal n tutlayt ixalef tejeṛṛumt-nnes axaṭṭer taneggarut-aya ḥecṛen deg-s yeḥricen n wefran ay yetwaḥsaben d ckal i tlelli n wemdan aldira yettutlay ; ta-y ma nuɛa awelleh i wa yettusemman s trumit (l’éconimie de la communication linguistique), i wamma bac ur nxenneq-ca tajeṛṛumt d wa tettutc d laqwanen ila ad neẓr s sen n tiṭṭawin ɣer tjeṛṛumt n tmeslayin ay yemlalen tict n tutlayt (les variations linguistiques). Deg tutlayt kullec yettenbeddal u ad yili ɣer-s udem d atrar ; beṣṣeh wa ay yetaqqalen s uwelleh ɣer wazal n yal aherrar yezmer ad yesserg aduf (le noyau, la base) seg wi-n ay yibedlen (5).\nAy yetwannan ɣef yilsawen ay yizewren deg maḍal, ad yetwan ɣef Tmaziɣt s wa a yennan imusnawen n tesnilest Tamaziɣt. Salem Chaker yeflala-d ṛṛay-nnes deg temsalt am tziri yesfawayen sallas. Matta yenna Martinet d wi-din ad yessergen imaziɣen seg tala n cwal d ucelwec. Bac ad yili iles unṣib ay sekkayen i yal amden adzayri timanit-nnes n wawal, ilaq yal agdud seg timmuzɣa ad yerfed tmeslayt-nnes ɣer lemqam n tutlayin tunsibin uk, yeɛni ilaq ad yefra lxilaf yellan jar n yal n tmeslayt s tict (la comparaison intra-dialectale, puis celle de l’iter-dialectale), seg di-n ad yerg yiǧǧ n wuden unṣib. Da-y ilaq ttawil d lxedmet tameqqṛant ara ad d-yilin ma tella « tacadimit n usezdeg d usegmi n tmaziɣt » (académie d’aminagement et de développment de la langue Amizighe), amek yesqir weḥric -3 bis- deg tmendawt n 10 yebrir 2002 (6), aked wa n yennar 2016. Tamedya yezmer ad t-nuc s matta texdem tegduda n Fṛansa bac ad tessegmi timeslayin n le breton, le basque, neɣ l’occiton mani iqeddacen deg yal temnaṭ qeṛṛan tameslayt-nsen.\nYetwasek useqṣi i Mas Abderrazak Dourari aprofisur n uselmed unnig deg tusna n tutlayt ; taseddawit n Dzayer, anemhal n « ugezdu aɣelnaw n useqri n Tmaziɣt », ma Tamaziɣt ara ad yalin d tunṣibt d ti-n yetwaxelqen d tatrart deg udem n Taɛṛabt lfuṣḥa yesattawen deg tutlayt tayemmat (7), yenna-d belli axeyyer n Tmaziɣt tunṣibt leɛmeṛ ad d-yili amek nexs neččnin. Ɛerment timeslayin deg Lmeɣreb u nehnti ay yucin teṣwira i tmetti, beṣṣeḥ aseqri n tutlayt ilaq ad yili ɣef laqalb n yal n temnaṭ amek yetedder-it ayet bab-nnes. U da-y ilaq ad d-nini daɣ belli welli-ca n tutlay yeṣfan amek ur yelli-ca n ljens yeṣfan. Tamziɣt yetwaxelqen d tatrart tusi-d deg imer mani imeɣnasen n umennuɣ ufin aseɛṣeg d amegran seg teɣmeṛt n yudan n tsertit ay yexsen ad ɛeṛben agdud ; lexṣṣaṛt da-y tetwella fell-asen yexḍa ɣef tytlayt s yiman-nnes.\nTella temsalt tict ; amek yerni yenna-d Mas Dourari, yal tutlayt tettutc u tettawi s ɣer tutlayin yyiḍ, nexs neɣ nemmexs. Tafransist terfed s-ɣer Tanglizit u Tanglizit terfed s-ɣer tanglizit. Awal « lfirdaws » n teɛṛabt yexḍa d Taɛṛabt, yusi-d seg Tiranit. Ur yezmir ḥed ad yekkes awalen ibeṛṛaniyen seg tutlayt-nnes, matta isawa Jaques Touboun i Tafransisit deg asuggas n 1995 ; sima yexs ad yekkes awalen uk n tanglizit ; tewell-as ɣer werni, amedya : yessuɣel awal n « week-end » ɣer « fin de semaine », agdud ur yeɛrig u ikemmel yeqqar « week-end ». Lqanun n tegduda tadzayrit seg-ma tuca azal i Taɛrabt taklasikit deg asuggas 1996, ass-a ur yewwiḍ-ca ɣer iswi-nsen wern 10 n isuggasen, tamsalt maci n wechal n tmurt (le patriotisme) beṣṣeḥ d tawuri n tutlayt deg tidet (la communication fonctionnelle), yerni yenna-d Mas Dourari i weɣmis « dépêche de la kabylie ».\n(1), (2) David Cristal, The Cambridge Encyclopedia of The English Language, regional variations, , published by BCA ; 1995, p.151 .\n(3) Noam Chomsky, Language and Mind, The formal nature of language, competence and performance, published by Cambridge University Press ; 2006, p.121.\n(4) André Martinet, Functional Grammar, p.1327\n(5) Christos Clairis, André Martinet et La Grammaire, université Paris Descartes ; Sorbonne, p.7-8 .\n(6) L’article est paru dans la revue Asinag, une publication de l’institut royale la culture amazighe, N°08, 2013 a Rabat.\n(7) Dépêche De La Kabylie, 18-10-2006, source : http//www.depechedekabylie.com\n*Tmetti/timettiyin : la société/ les sociétés\n*Tunṣibt : officielle\n*Asaru : film\n*Tamendawt : la constitution\n*Tasnilest : la linguistique\n*Tiẓri/tiẓriwin : la théorie/les théories\n*Tamnaṭ : la région\n*Tikti : l’idée\n*Taɣessa : la structure\n*Anamek/inumak : le(s) sens\n*Timanit n wawal : l’autonomie linguistique\n*Tasertit : la politique\ntacawit Tmaziɣt Tmaziɣt tunṣibt Yunes Aɣuggali


Q=0	C=0	SS=0	LS=0	PS=0	DC=0	LC=0	SD=0	BS=0	G0=80	G1=30	G2=6	DLID=ber_Latn	BODY= John 6 Kabyle: NT\nBible > Kabyle: NT > John 6\n1Syenna, Sidna Ɛisa yezger lebḥeṛ n Jlili ( iwumi qqaṛen daɣen lebḥeṛ n Tiberyas ). 2Aṭas n yemdanen i geddan yid-es mi walan yesseḥlay imuḍan. 3Daymi Sidna Ɛisa yuli ɣer wedrar ad innejmaɛ d inelmaden-is. 4Lɛid n wat Isṛail iwumi qqaṛen Tafaska n izimer n leslak tqeṛb-ed. 5Akken i gwala lɣaci iteddu-d ɣuṛ-es, Sidna Ɛisa yenṭeq ɣer Filibus yenna-yas : Ansi ara d-naɣ aɣṛum i wannect agi n lɣaci ? 6Yesteqsa-t kan iwakken ad i?er d acu ara s-d-yini, axaṭer nețța yeẓra yakan d acu ara yexdem. 7Filibus yerra-yas : A Sidi ur d-keffunt ara mitin alef iwakken mkul yiwen deg-sen a t-id-iṣaḥ ciṭṭuḥ n weɣṛum. 8Andriyus gma-s n Semɛun Buṭrus, yellan seg inelmaden, yenṭeq ɣer Sidna Ɛisa yenna-yas : 9Yella dagi yiwen weqcic yesɛa xemsa n teḥbulin n weɣṛum n tem?in akk-d sin iselman (iḥutiwen), lameɛna d acu ara d-xedmen i wannect-agi n lɣaci ? 10Sidna Ɛisa issendeh-iten ad sɣimen lɣaci. Deg wemkan-nni yeqwa leḥcic, lɣaci yeqqim ɣer lqaɛa, ad ilin azal n xemsa alaf n yergazen. 11Sidna Ɛisa yeddem-ed tiḥbulin-nni n weɣṛum, yeḥmed Ṛebbi icekkeṛ-it, ifṛeq-itent i lɣaci yeqqimen ɣef leḥcic, yefreq-asen daɣen iselman nni, ččan akk armi ṛwan. 12Mi ččan ṛwan, Sidna Ɛisa iluɛa inelmaden-is yenna-yasen : Jemɛet-ed ayen i d-yeqqimen akken ur ixețțeṛ ula d acemma. 13Ayen i d-yegran si xemsa n teḥbulin-nni n weɣṛum n temẓin, jemɛen-t-id ččuṛen yis tnac n iḍellaɛen (tiquftin). 14Lɣaci-nni mi walan lbeṛhan-agi n Sidna Ɛisa, țɛeggiḍen qqaṛen : Mbla ccekk argaz-agi d nețța i d nnbi-nni ara d-yasen ɣer ddunit.\n15Sidna Ɛisa mi geẓra lɣaci bɣan a t-rren d agellid fell-asen, iḍeṛṛef iman-is, yuli ɣer wedrar.\n16Mi geɣli yiṭij, inelmaden-is uɣalen ṣubben ɣer rrif n lebḥeṛ. 17Rekben taflukt ad zegren ɣer ugemmaḍ, ɣer Kafernaḥum. Yeɣli-d yakan ṭṭlam, Sidna Ɛisa urɛad yelḥiq ɣuṛ-sen. 18Yekker-ed yiwen waḍu iǧehden, lebḥeṛ yerwi. 19Inelmaden-is yuɣ-iten lḥal wwḍen ɣer tlemmast n lebḥeṛ. Walan Sidna Ɛisa iteddu-d ɣuṛ-sen, ileḥḥu-d ɣef wuḍar s ufella n waman. Mi d-iqeṛṛeb ɣer teflukt nsen, xelɛen. 20Sidna Ɛisa yenna yasen : Ur țțaggadet ara, d nekk ! 21Bɣan a t-srekben yid-sen di tefluk meɛna ufan-d iman-nsen wwḍen ɣer wemkan anda țeddun.\n22Azekka-nni, lɣaci yeqqimen agummaḍ i lebḥeṛ wwin-d s lexbaṛ belli anagar yiwet n teflukt i gellan dinna, yerna Sidna Ɛisa ur yeddi ara d inelmaden-is mi ṛuḥen di teflukt. 23Dɣa tiflukin nniḍen i d-yusan si temdint n Tiberyas, wwḍent-ed ɣer wemkan-nni anda akken i sen-yebḍa Sidna Ɛisa aɣṛum mi geḥmed Ṛebbi. 24Mi walan lɣaci ulac dinna Sidna Ɛisa akk-d inelmaden-is, rekben tiflukin, zegren ɣer Kafernaḥum ad qellben fell-as. 25Mi t-ufan dinna, nnan-as : A Sidi, melmi d-tusiḍ ɣer dagi ?\n26Sidna Ɛisa yerra-yasen : S tideț a wen-d-iniɣ : imi teččam aɣṛum armi teṛwam i tețqellibem fell-i mačči imi tfehmem lbeṛhanat-iw. 27Ur țḥebbiṛet ara ɣef yiɛebbaḍ-nwen, ḥebbṛet ɣef tudert yețdumun i dayem. Tudert-agi, d Mmi-s n bunadem ara wen-ț-id-yefken, Baba Ṛebbi yefka-yas tazmert imi i t-iɛellem s ṭṭabeɛ-ines. 28Nnan-as : D acu ara nexdem ihi, d acu i gețṛaǧu Ṛebbi deg-nneɣ ? 29Sidna Ɛisa yenna-yasen : Sidi Ṛebbi yețṛaǧu deg-wen aț-țamnem s win i d-iceggeɛ ! 30Nutni nnan-as : Ihi acu n lbeṛhan ara ɣ-d-tessekneḍ akken a namen yis-ek ? D acu ara txedmeḍ ? 31Lejdud-nneɣ ččan tamanna deg unezṛuf, akken yura di ccariɛa n Musa : Yefka-yasen ččan aɣṛum i d-yekkan seg igenni. 32Dɣa Sidna Ɛisa yenna-yasen : S tideț nniɣ-awen, mačči d Musa i wen-d-yefkan aɣṛum i d-yekkan seg igenni, lameɛna d Baba Ṛebbi ! D nețța i wen-d-yețțaken aɣṛum n ṣṣeḥ i d-itekken seg igenni. 33Axaṭer aɣṛum i d-yekkan s ɣuṛ Ṛebbi, d win i d-iṣubben seg igenni, d nețța i d-yețțaken tudert n ṣṣeḥ i yemdanen. 34Nutni nnan-as : A Sidi țțak-aɣ-d mkul ass seg weɣṛum-agi.\n35Sidna Ɛisa yenna-yasen : D Nekk i d aɣṛum yețțaken tudert. Win i d-yusan ɣuṛ-i ur yețțuɣal ara ad illaẓ, win yumnen yis-i ur yețțuɣal ara ad iffad. 36Nniɣ-awen-t-id yakan : twalam yerna tugim aț-țamnem ! 37Wid akk ara yi-d-yefk Baba Ṛebbi a d-asen ɣuṛ-i ; win ara d-yasen ɣuṛ-i ur t-țarraɣ ara ɣef tewwurt. 38Ur d-ṣubbeɣ ara seg igenni akken ad xedmeɣ lebɣi-w, ṣubbeɣ-d ad xedmeɣ lebɣi nwin i yi-d-iceggɛen. 39Win i yi-d iceggɛen ur yebɣi ara ad yeɛṛeq ula d yiwen seg wid i yi-d-yefka, lameɛna a ten-id-sseḥyuɣ si lmut deg wass aneggaru. 40D wagi i d lebɣi n Baba Ṛebbi: « kra n win yețmuqulen ɣer Mmi-s, yumen yis, ad yesɛu tudert n dayem yerna a t-id-sseḥyuɣ si lmut ass aneggaru.»\n41Lɣaci bdan smermugen gar-asen ɣef Sidna Ɛisa imi d yenna: « d nekk i d aɣṛum i d yekkan seg igenni.» 42Qqaṛen : « Mačči d Ɛisa mmi-s n Yusef wagi ? Nessen baba-s nessen yemma-s, amek i gezmer a d-yini tura : ṣubbeɣ-d seg igenni ? » 43Sidna Ɛisa yenna-yasen : Beṛkat asmermeg gar-awen ! 44Ulac win i gzemren a d-yas ɣuṛ-i ma yella mačči d Baba Ṛebbi i s-d yessawlen, yerna nekk a t-id-sseḥyuɣ si lmut ass aneggaru. 45Akken yura deg idlisen n lenbiya : « Ad lemden akk s ɣuṛ Ṛebbi. » Kra n win isellen i wawal n Baba Ṛebbi, ilemden s ɣuṛ-es, a d-yas ɣuṛ-i. 46Ulac win yeẓran Baba Ṛebbi ala win i d-yusan s ɣuṛ-es, nețța yeẓra Baba Ṛebbi. 47S tideț nniɣ-awen : kra n win yumnen, yesɛa tudert n dayem, 48axaṭer d nekk i d aɣṛum i d yețțaken tudert. 49?as akken lejdud nwen ččan tamanna deg unezṛuf, mmuten. 50Atan weɣṛum i d-yekkan seg igenni : win ara yeččen seg-s ur yețmețțat ara. 51D nekk i d aɣṛum n tudert i d yekkan seg igenni. Kra n win ara yeččen seg weɣṛum-agi ad yidir i dayem. Aɣṛum ara d-fkeɣ d lǧețța w, yis ara tɛic ddunit.\n52Mi slan wat Isṛail i wannect-agi bdan țemjadalen qqaṛen wway gar asen : Amek akka i gezmer a ɣ-d-yefk aksum-is a t-nečč ? 53Sidna Ɛisa yenna-yasen daɣen : S tideț a wen-d-iniɣ: m'ur teččim ara si lǧețța n Mmi-s n bunadem, m'ur teswim ara seg idammen-is ur tețțili ara deg-wen tudert. 54Win ara yeččen si lǧețța-w, ara yeswen seg idammen-iw ad yesɛu tudert n dayem, yerna a t-id-sseḥyuɣ si lmut ass aneggaru. 55Axaṭer lǧețța-w d lqut n ṣṣeḥ, idammen-iw ț-țissit n ṣṣeḥ. 56Win ara yeččen si lǧețța-w, ara yeswen seg idammen-iw ad yili deg-i nekk ad iliɣ deg-s. 57Baba Ṛebbi i yi-d-iceggɛen deg-s i tella tudert, d nețța i yi ssidiren. Akken daɣen win ara yeččen seg-i ad yidir yis-i. 58D wagi i d aɣṛum i d-yekkan seg igenni. Mačči am weɣṛum-nni i ččan lejdud-nwen ; nutni mmuten, ma d win ara yeččen aɣṛum-agi ad yidir i dayem.\n59D imeslayen-agi i d-yenna Sidna Ɛisa asmi i gesselmed di lǧameɛ n wat Isṛail di temdint n Kafernaḥum.\n60Mi s-slan inelmaden-is, aṭas deg-sen nnan : Imeslayen-agi weɛṛen, anwa i gzemren a ten-yeqbel ? 61Sidna Ɛisa, mi geẓra inelmaden is sgermuden wway gar-asen ɣef wayen i d-yenna, yenna-yasen : Iqṛeḥ-ikkun lḥal ? 62D acu ara tinim ihi m'ara teẓrem Mmi-s n bunadem yuɣal ɣer wanda yella di tazwara ? 63D Ṛṛuḥ i d-yețțaken tudert amdan ur yețțaweḍ ɣer wacemma ma yețkel ɣef yiman-is. Imeslayen-agi i wen-d-nniɣ, d wigi i d Ṛṛuḥ, d wigi i ț-țudert. 64Lexsaṛa : llan kra gar awen ur numin ara ! Si tazwara Sidna Ɛisa yeẓra anwi deg-sen ur numin ara, yeẓra daɣen anwa ara t-ixedɛen. 65Yenna-yasen daɣen : Daymi i wen-d-nniɣ : ulac win i gzemren a d-yas ɣuṛ-i ma yella mačči d Baba Ṛebbi i s-d-issawlen. »\n66Seg imiren, aṭas i t-yeǧǧan seg inelmaden-is , rewlen fell-as. 67Sidna Ɛisa yezzi ɣer tnac inelmaden-is, yenna-yasen : Ur tebɣim ara aț-țṛuḥem ula d kunwi ? 68Semɛun Buṭrus yerra-yas : A Sidi, anwa i ɣer ara nṛuḥ ? ?uṛ-ek i gella wawal n tudert. 69Nukni nesɛa laman deg-k, yerna neẓra belli d kečč i d Imqeddes i d-iceggeɛ Sidi Ṛebbi. 70Sidna Ɛisa yenna-yasen : Mačči d nekk i kkun-ixtaṛen di tnac yid-wen ? ?as akken yiwen gar awen d Cciṭan . 71Yenna-d annect-agi ɣef Yudas, mmi-s n Semɛun n taddart n Qeṛyut, yiwen ger tnac inelmaden-is ara t-ixedɛen.


Q=14	C=0	SS=0	LS=0	PS=14	DC=0	LC=0	SD=0	BS=2	G0=2	G1=1	G2=1	DLID=ber_Latn	BODY=Wehran : Ad tili yiwet n tili-sarag ɣef "Tameddurt ddukli akked waṭan Covid-19" deg ctember - Covid-19 algerie\nWehran : Ad tili yiwet n tili-sarag ɣef « Tameddurt ddukli akked waṭan Covid-19 » deg ctember\n18 Cut, 2020 | Isalen iɣelnawen\nTazalɣi n usteɛref n udur Achir i fkan i tmerḥumt Aicha Barki akked yinesɣuma n ugzum n tdawsa\nAnfafad Bu Tesmert Covid-19 : Ayettekki uselway Tebboune deg tqacuct tafeɣnamit Ṣṣin-Tafriqt\nWEHRAN – Ammas n tedmi deg tesnemdant tanmettit akked tdelsant (CRASC) n Wehran ad yeg ass n 21 ctember ideg nella yiwet n tili-saragt ɣef usentel-a »Tameddurt ddukli akked waṭan Covid-19″, i aɣ-d-nnan yimsuddsen-is.\nAsarag-a, ara yegg umsenmetti Mohamed Mebtoul, tsenned ɣef umahil n tedmi iga umnadi-a n Wammas n tedmi deg tesnemdant tanmettit akked tdelsant (CRASC), d acrik akked Usanay amnaḍan n tdawsa (ORS) n Wehran akked tiddukla « Tadawsa Sidi El Houari. »\nD asimel n yigmaḍ imenza n usenfar-a n tedmi, ilan iswi agejdan n ugzay n yinamken i fkan, yimdanen yellan deg liḥalat tinmettiyin akked tdelsanin yemgarden, i waṭan n unfafad Covid-19, i d-yessegzi Mass Mebtoul, i Tnegga n Yisalan n Lezzayer, yezzireg-d dakken tazrewt-is tsenned ɣef tnaga n temrawin n yimdanen.\nAmahil-a d aɛraḍ n usmuzget n tmetti d acu ara d-tini ɣef waṭan n unfafad n Kuṛuna, ideg yeɛreḍ Mohamed Mebtoul « ad yeldi allen-is akked umeẓẓuɣ-is akken ad yekk nnig n ddiɛayat ».\nAd tili tili-saragt-a ass n 21 ctember ɣef usrag wis 09, mačči aṭas n yimeḍqan i yellan i wid yebɣan ad ḥedren. Wid yebɣan ad ttekkin, yessefk fell-asen ad jerden-iman-sen ɣef zik lḥal.


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=1	G2=0	DLID=ber_Latn	BODY=pictures 13675 visits\tUse the left and right arrows on your keyboard to navigate the album 123456789\t106 . Barbara Bui Paris Fashion Week a/w catwalk photos 2011\n107 . Barbara Bui Paris Fashion Week a/w catwalk photos 2011\n108 . Barbara Bui Paris Fashion Week a/w catwalk photos 2011\n109 . Barbara Bui Paris Fashion Week a/w catwalk photos 2011\n110 . Barbara Bui Paris Fashion Week a/w catwalk photos 2011\n111 . Barbara Bui Paris Fashion Week a/w catwalk photos 2011\n112 . Barbara Bui Paris Fashion Week a/w catwalk photos 2011\n113 . Barbara Bui Paris Fashion Week a/w catwalk photos 2011\n114 . Barbara Bui Paris Fashion Week a/w catwalk photos 2011\n115 . Barbara Bui Paris Fashion Week a/w catwalk photos 2011\n116 . Barbara Bui Paris Fashion Week a/w catwalk photos 2011\n117 . Barbara Bui Paris Fashion Week a/w catwalk photos 2011\n118 . Barbara Bui Paris Fashion Week a/w catwalk photos 2011\n119 . Barbara Bui Paris Fashion Week a/w catwalk photos 2011\n120 . Barbara Bui Paris Fashion Week a/w catwalk photos 2011